Narodna tradicija – Moje detinjstvo\nProgram negovanja narodne tradicije\nProgramu negovanja narodne tradicije u našoj ustanovi poklanja se posebna pažnja, obzirom da postoji interesovanje kod članova porodice za razvijanje programskih aktivnosti, a posebno zbog njegovog značaja za samu decu.\nU koncipiranju programskih aktivnosti vodiće se računa o tome da se kroz sve navedene aktivnosti razvijaju sledeći ciljevi:\nrazvijanje svesti o kulturi, običajima i tradiciji svog naroda kod dece,\njačanje kulturnog identiteta kod dece i njihovih porodica i razvijanje ponosa zbog pripadnosti sopstvenom narodu,\nproširivanje znanja i iskustava dece o običajima,\nnematerijalnoj kulturnoj baštini svog naroda vezanoj za koncept detinjstva,\nunapređivanje znanja o porodičnom i kulturnom nasleđu vezanom za detinjstvo\nrazvijanje osetljivosti za razlike i sličnosti koje postoje među decom vezano za porodično i kulturno nasleđe koje poseduju/čiji su deo/\nrazvijanje tolerancije i poštovanja za razlike,\nrazvijanje svesti kod dece i njihovih roditelja o njihovom udelu u očuvanju kulturne baštine svog naroda,\nrazvijanje svesti kod ostalih pripadnika zajednice o njihovom učešću u očuvanju kulturne baštine,\nuključivanje dece i njihovih porodica kao aktivnih učesnika u prikupljanju arhivske građe,koja će kao takva postati deo „edukativnih zbirki“ obrazovnih institucija/vrtića,škola,muzeja/.\npodsticanje porodice da sistematizuje svoja porodična znanja i iskustva koja se odnose na tradiciju i običaje vezane za detinjstvo, sačuvaju ih kroz izradu „porodičnih arhiva“ koje će ostati u njihovim porodicama,\nizrada sistematizovanog programa ili zbirke aktivnosti iz rada na razvijanju programa,\njačanje ponosa u odnosu na sopstvenu kulturnu baštinu,ali i poštovanje razlika koje postoje u zajednici.\nOno što nam je posebno značajno pri radu na razvijanju programa jeste negovanje i čuvanje osobenosti svake porodice, njenog kulturnog nasleđa i mesta (gradska, seoska sredina) čiji je deo. Participacija porodice i njeno aktivno uključivanje i zajednički rad sa decom su osnovni zadaci koji će usmeravati rad.\nProgram će se realizovati u svim vaspitnim grupama, na način koji je prilagođen uzrastu dece i osobenostima porodice, odnosno mesta u kome se realizuje. U program će biti uključeni saradnici iz drugih institucija, udruženja i društava iz loklane zajednice: Narodnog muzeja, Međuopštinskog istorijskog arhiva, kulturno-umetničkih društava ”Abrašević”, ”Železničar”, pevačkih društava, udruženja poslovnih žena ”N.Petrović”, turističke organizacije grada.\nProgramske aktivnosti će se realizovati u svakoj grupi (objektu) na način koji prati specifičnosti grupe. Značajni datumi koji obeležavaju svako mesto i kraj predstvljaju vremenske okvire za sve ostale aktivnosti /od obeležavanja lokalno značajnih datuma kao npr. Kupusijade, Plodova Zapadnog pomoravlja, Bele pokladne nedelje, Jeremija do onih koji su značajni za celokupnu etnografsku grupu – npr. Badnji dan , Božić/.\nVažno je napomenuti da se pored rada na očuvanju običaja dominantnih etničkih grupa, koje su tipične za naš kraj, vodi se računa i o svim manjinskim grupama i na upoznavanju i negovanju njihovih običaja.\nNeke od mogućih tematskih celina:\nVažni praznici moga kraja\nObičaji mog mesta\nIgre i igračke-od tradicionalnih do današnjih,\nŠta sve krije moje mesto\nPesme i igre moga kraja\nIzgled moga mesta.


Sutra počinje 36. Perwoll Fashion Week - WANNABE MAGAZINE\nSutra počinje 36. Perwoll Fashion Week\nSutra, 22. oktobra, počinje 36. Perwoll Fashion Week, koji će otvoriti revija Ane Ljubinković, koja obležava 10 godina svog rada.\nNa programu prve večeri su i revije UGG Australia i BROS JEANS, a višegodišnja saradnja sa umetničkim fakultetima i akademijama u Beogradu, koji imaju katedre za kostim i tekstil, nastavlja se, te prvo veče 36. Perwoll Fashion Week-a zatvara revija studenata i diplomaca.\nIzmeđu revija, u foajeu BelExpoCentra, desiće se zanimljiva akcija, u organiziciji brenda Reebok. Dizajner Slavimir Stojanović, umetnica Biljana Cincarević, muralista Andrej Zikić – Artez, Reebok Classic ambasador DJ Prema, i brojni grafiti umetnici oslikavaće Reebok patike na licu mesta!\nU ulozi zemlje gosta domaćina ovoga puta biće Švedska kroz projekat „Swe u Svemu“, a u okviru njihovog predstavljanja videćemo revije švedskih dizajnera, izložbu modnih fotografija kao i edukativni program namenjen studentima modnog dizajna.\nKroz platformu “Zona 45” predstaviće nam se dizajneri iz regiona. Videćemo i najpopularnije brendove među kojima su: Diesel, Levis, Replay, Guess, Scotch&Soda koje će nam predstaviti Fashion Company u okviru koncepta “Jeansomania” a očekuju nas i brojne revije poznatih domaćih dizajnera, kao i zanimljiv program “Modne vinjete”. Očekuje nas i revija BFW Design Colletive-a koji okuplja preko 70 modnih dizajnera.\nPored revijskog dela koji se dešava i ovog puta u Bel Expo Centru, 36. Perwoll Fashion Week održaće se na brojnim atraktivnim lokacijama u gradu, poput Galerije Štab, Etnografskog muzeja, UK Parobrod, hotela Metropol (revija Igora Todorovića), Promenada – Beton Hala (revija Bate Spasojevića).


Nemački sud još nije ukinuo zabranu dizel automobila - Biznis i Finansije\nHome\tVestiEkonomija\tNemački sud još nije ukinuo zabranu dizel automobila\nNemački sud još nije ukinuo zabranu dizel automobila\nby bifadmin 23. februara 2018.\nSavezni sud u Lajpcigu je odložio donošenje odluke o ukidanju zabrane dizel vozila u gradovima što nemačka javnost ocenjuje kao dokaz da su definitivno sve sfere društva postale svesne opasnosti koju ova vozila predstavljaju po životnu sredinu.\nDa podsetimo, proces je prvobitno na nižim sudovima započela nemačka grupa Akcija za životnu sredinu, koja optužuje vladu da interese proizvođača automobila stavlja ispred zdravlja ljudi. Sudovi u Štutgartu i Dizeldorfu su doneli presude u kojima se sugeriše da bi zabrana vožnje dizel automobila bila efikasna i da je treba ozbiljno razmotriti kao sredstvo zaštite javnog zdravlja. Potom su se dve savezne nemačke države žalile višem sudu na ovu odluku, počelo je ročište i očekivalo se da će presuda biti donesena za nekoliko sati, ali sudije su navele da je proces trajao duže od očekivanog i zakazale izricanje presude za 27. februar.\nAko sud u Lajpcigu odbije žalbu, desetine gradova bi imale svega nekoliko meseci da usvoje mere za uklanjanje s puteva dizel vozila koja su veliki zagađivači. Ovo bi bio veliki udar na moćnu granu nemačke privrede – autoindustriju – ali i podstrek za ostale evropske države koje razmatraju istu meru.\nDanas će biti proglašen EY Preduzetnik godine™ u Srbiji za 2017. godinu\nTri scenarija kako će se odvijati pandemija do...


Evropska Unija do 2020. uvodi besplatan Wi-Fi | Kamatica\nPočetna > vest > Evropska Unija do 2020. uvodi besplatan Wi-Fi\nEvropska Unija do 2020. uvodi besplatan Wi-Fi\nTekst objavljen: 02.06.2017 16:02\nEvropska Komisija, Evropski parlament i Savet postigli su politički dogovor o uspostavljanju i finansiranju besplatnog bežičnog interneta širom EU.\nDo 2020. besplatni bežični internet trebalo bi da bude dostupan na trgovima, u parkovima, bibliotekama, bolnicima i drugim otvorenim i zatvorenim javnim prostorima u svim zemljama članica EU.\n”WiFi4EU EU inicijativa doprinosi našoj viziji da svako evropsko selo i grad u svojim centrima od javnog interesa imaju besplatan bežični internet do 2020. godine”, izjavio je predsednik Evropske komisije Jean-ClaudeJuncker.\nPostignuti dogovor tri najznačajnije EU institucije podrazumeva izdavajanje 120 miliona evra za finansiranje opreme za bežični internet u 6000 do 8000 opština širom EU.\nKada sistem bude postavljen, lokalne vlasti koji žele da ponude bežični internet u oblastima gde slična javna ili privatna ponuda još uvek ne postoji moćiće da podnesu zahtev za finansiranje kroz jednostavan proces, navodi se u Evropskoj komisiji.\n”Digitalna strategija jedinstvenog tržišta ima za cilj da izgradi potpuno povezanu Evropu gde će svako imati pristup visko valitetnim digitalnim mrežama. WiFi4EU poboljšaće povezanost upravo na mestaima gde je internet bio ograničen. Ovo je prvi korak ka uspostavlkajnu brzih veza i mreža viskog kapaciteta na celoj teritoriji EU”, naglasio je potpredsednik Evropske komisije zadužen za digitalno tržište Andrus Ansnip.\nInicijativu WiFi4EU najavio je 2016. godine predsednik Evropske komisije Jean-Claude Juncker kao deo ambicioznog remnota telekomunikacionih prvila EU što uključuje i rastuću potrebu pvezivanja Evropljana, kao i jačanje kunkurentnosti EU.\nPad cena kriptovaluta od jutros\nwi-fi digitalna strategija evropska unija EU


PITANJA: “Ujedinjeni protiv kovida” kritikuju poziv stranim državljanima da se vakcinišu u Srbiji - Opcija\nPITANJA: “Ujedinjeni protiv kovida” kritikuju poziv stranim državljanima da se vakcinišu u Srbiji\n28-03-2021 Pocetna, Politika, Regija\nUdruženje “Ujedinjeni protiv kovida” kritikovalo je danas odluku Srbije da se strani državljani bez prebivališta u našoj zemlji pozovu na vakcinaciju u Beograd. Uz ocjenu da ne postoji nijedna zemlja u svijetu u kojoj se danas dešava bilo šta slično, postavljaju niz pitanja o načinu kako je organizovana vakcinacija stranaca u Srbiji.\n„Tragična je očigledna i rječita nezainteresovanost i neverovatna nesposobnost vlasti da sprovede mjere koje je sama donijela“, ocjenjuju Ujedinjeni protiv kovida koji postavljaju ključna pitanja u vezi sa vakcinacijom stranih državljana:\n2. Da li je normalno da ne postoje nikakva razdvajanja prilikom vakcinacije, što povećava šansu od širenja zaraze? Zbog čega vakcine nisu donirane stranim državama, što bi smanjilo rizik od zaraze na teritoriji naše države? Znaju li članovi Kriznog štaba, posebno oni koji sebe zovu medicinskim delom, kakve sve posljedice mogu nastupiti po zdravstveni sistem, iza toga i po sve građane Republike Srbije usljed ovakvih neodgovornih postupanja?\nOvo udruženje je formirano prošle godine, nakon otvorenog pisma 350 ljekara u Srbiji, u kojem je kritikovan odnos aktuelne vlasti prema pandemiji.


SCENA IZ PREVOZA O KOJOJ BRUJI SRBIJA: Slika je mnoge ostavila bez teksta, svi se pitaju šta je istina (FOTO) | Novosti.RS\nI taman kad pomislimo da više ništa ne može da nas iznenadi, pojavi se nešto da nas demantuje.\nNa Fejsbuk stranici "Uživo iz beogradskih tramvaja i buseva" objavljena je fotografija koja je oduševila većinu pratilaca, sudeći po komentarima.\nMogli bismo da kažemo da je "beogradska pepeljuga" u jednom od izlazaka izgubila ne jednu, već obe cipele, a administratori grupe su u opisu objave napisali "bio je dobar provod".\nIspod slike nizali su se komentari kako se "izula iz cipela", licitiralo se količinom popijenog alkohola, a jedan od komentara je bio kako nam je nekada malo potrebno za smeh i da je ovo zato "dobra ideja".\nNe možemo da znamo pravi razlog zašto su cipele bile raštrkane i na podu i na sedištu u gradskom prevozu, ali nadamo se da je zaista bio dobar provod.\nBeograd GSP javni prevoz Fejsbuk fotografija cipele "Uživo iz beogradskih tramvaja i buseva"\n17:26 HAJDUK FEST U GUČI: Gostuje Dejan Petrović sa svojim Big bendom\n17:26 MILOJEVIĆ NA KORAK DO VIMBLDONA: Srpski teniser bolji od Čeha u drugom kolu kvalifikacija


LP: Ludilo i paranoja Demokrata postaje zabrinjavajuća i opasna za društvo\nNapisano 03 jul 2021 .\nDemokratska Crna Gora ponovo, ničim izazvana, blati i napada liberale i lidera LP Andriju Popovića i to u još jednoj "ljubavnoj" svađi sa aktuelnim partnerima u vlasti. Očigledno je da ludilo i paranoja koja potresa Demokrate postaje zabrinjavajuća i sve opasnija pojava za društvo. U takvom svom ludilu oni gube sve skrupule, sve kočnice i svaki razum i gebelsovski napadaju svakoga u Crnoj Gori ko im nije po volji. Dok su to radili kao članovi SNP, simpatizeri Sedmog Bataljona ili kasnije opoziciona partija Demokratska Crna Gora, ta histerija služila je samo za podsmijeh i šale javnosti, međutim, kada to govore sa pozicije vlasti to postaje opasna praksa koja može donijeti samo nevolje svima.\nPodsjećamo ovi družinu, kada već stalno pokazuju interesovanje za liberale i Andriju Popovića, da ništa ne može oprati njihovu prljavu prošlost, sluganstvo Slobodanu Miloševiću, zveckanje oružjem i zastrašivanje naroda Sedmim bataljonom iz kojeg su potekli i prljavu velikosrpsku politiku koje se danas, na sreću, makar javno odriču.\nDruštvo amatera, pripravnika, partijskih uhljeba i plagijatora, bez ikakvog dostignuća u životu osim prazne priče i reklame, mora da zna da je Andrija Popović poslanik sa ogromnim međunarodnim životnim i profesionalnim iskustvom, prepoznat i cijenjen širom svijeta, a ne samo u omladini SNP poput rukovodstva Demokrata. Svjetski i olimpijski šampion, čovjek koji je bio najtrofejniji sportista Crne Gore još u onoj velikoj Jugoslaviji i proslavljeni vaterpolista, poštovan i voljen na svim meridijanima. Osim toga, Popović je i potpredsjednik Liberalne Internacionale, moćne međunarodne političke asocijacije koja okuplja partije, lidere, šefove država i vlada sa svih kontinenata a čiji je LP punopravni član, o čemu Demokrate mogu samo da sanjaju iz okoline Podgorice.\nVjerujemo da je amaterima, pripravnicima i plagijatorima bez ikakvog dostignuća u realnom životu mimo svojih funkcija, nije lako da sve ovo čuju pa je zato Popović i njihova stalna meta. Međutim, istina je neumoljiva a činjenice su takve kakve jesu bez obzira na trenutne političke funkcije i položaje. Još je ovo važno da znate, pamet i istina nijesu gotovo nikad onamo đe je većina niti je veličina garancija kvaliteta.\nNeće dugo proći, proći će mandan i ovoj većini i proći će i sve funkcije i u Skupštini i Vladi, onda će te u očima naroda, shvatiti ko ste i šta je vaša lična karta u životu. Zato se bolje potrudite da to promijenite nego što se bavite čaršijskim ogovaranjima časnih ljudi.


OŠTRA PORUKA IZ VAŠINGTONA: Rusiji spremamo novi paket sankcija zbog Navaljnog! | Novosti.rs\n- Spremamo novi paket sankcija u ovom slučaju. Pokazali smo da nećemo uzmicati ni pred kojim pitanjem, pa ni kada je reč o slučaju Navaljnog. Ovo je odgovor na ruske štetne aktivnosti - rekao je Saliven za Si En En.\nPrema Salivenovim rečima, nove sankcije će biti uvedene čim SAD budu sigurne da su utvrdile "prave mete".\n- Čim budemo sigurni, uvešćemo nove sankcije - dodao je Saliven, a preneo TAS S.\n11 VUČIĆ SUTRA SA PREDSTAVNICIMA KOMPANIJE UGT RENEWABLES LLC: Nakon sastanka potpisivanje Sporazuma o saradnji


U Bijeljini počinju "Višnjićevi dani"\nProgram "Višnjićevih dana" počinje u 16.00 časova polaganjem vijenaca na spomenik Filipu Višnjiću i podizanjem zastave "Višnjićevih dana" na platou ispred Narodne biblioteke u Bijeljini, koja nosi ime pjesnika.\nSvečana akademija biće održana u 19.00 časova u gradskom Centru za kulturu, a o Filipu Višnjiću besjediće Dušanka Novaković, član bijeljinskog Gradskog odbora SPKD-a "Prosvjeta".\nU okviru "Višnjićevih dana" biće održani i naučni skup "Srpsko društvo i stogodišnjica završetka Velikog rata, rezultati i posljedice", izložba o knezu Ivi i Isidoru Bajiću, promocije aktuelnih izdanja, pjesničko veče, koncert klasične muzike, folklorno i guslarsko veče, poetsko-istorijski časovi u Međašima i Trnovi, kao i posjeta bijeljinskim manastirima.\nManifestacija će biti završena dodjelom nagrada i monodramom "Vuk Stefanović Karadžić" u izvođenju Ljube Božovića, prema tekstu Milovana Vitezovića.\nOrganizator "Višnjićevih dana", koji traju do 8. novembra, je bijeljinski Gradski odbor Srpskog prosvjetnog i kulturnog društva "Prosvjeta", a pokrovitelji su grad Bijeljina i Ministarstvo prosvjete i kulture Republike Srpske.\nBijeljina "Višnjićevi dani"


Nova dubl titula, Stojanović na korak od top100\n– December 17, 2016Posted in: Glavne vesti\nNa 100k+H čelendžeru u Dubaiju, Nina Stojanović podigla je pobednički pehar u dubl konkurenciji. U paru sa Mandi Minelom iz Luksmeburga, do titule su došle impresivnim pobedama koje će Ninu dovesti na korak od debija u top 100 u dubl konkurenciji.\nNa putu do titule savladale su par Fomina/Bojkens, potom prve nositeljke Šurs/Aojamu, zatim Kerkov/Marozavu da bi u finalu, sa 6-3, 3-6, 10-4 savladale par Hsie/Savinjik. Pobeda dobija na značaju jer je Hsie dvostruka dubl gren slem šampionka i nekada najbolja u toj konkurenciji, pa ova pobeda govori u prilog tome da Nina ima potencijal za visok plasman u dublu.\nOvaj trijumf doneće joj od ponedeljka rang karijere, jer će sa 126. skočiti do 107. mesta dubl WTA liste, a za ulazak u top 100 nedostajaće joj 83 poena.\nNina je igrala i singl, ali je poražena, uprkos odličnom otporu, u tri seta od Mone Bartel u drugom kolu.\nIgrale su u Dubaiju i Aleksandra Krunić, koja je u četvrtfinalu singla ispala od osvajačice, Hsie, dok je Mona Bartel, nakon Nine, u narednoj rundi, četvrtfinalu, u dva seta bila bolja od Ivane Jorović.\nNina je prijavljena naredne nedelje u Indiji, na 25k turniru, dok Ivana igra 50k u Ankari, gde brani titulu.


RTCG - Radio Televizija Crne Gore - Nacionalni javni servis :: Ostali sportovi :: Hamilton: Trke dosadne zbog Fetela\nSTRAHUJE ZA F1 07. 10. 2013. 10:27 >> 10:32 1\nSTRAHUJE ZA F1\nHamilton: Trke dosadne zbog Fetela\nVozač Mercedesa Luis Hamilton kazao je da se boji da će Formula 1 zbog dominacije Sebastijana Fetela navijačima postati dosadna.\nFetel je proteklog vikenda na stazi Jeongam za VN Koreje došao do 34. pobjede u karijeri, osme u sezoni, a četvrte uzastopne u šampionatu Formule 1. Njemac je na pragu nove titule, samo još dvije pobjede u preostalih pet trka su mu potrebne pa da i matematički obezbijedi četvrtu titulu prvaka.\nHamilton je izjavio da strahuje za budućnost najbržeg karavana na svijetu, upravo zbog te dominacije njemačkog vozača, upoređujući je sa Šumaherovom.\n"Lično, plašim se da će nas navijači napustiti zbog ovolike dominacije Fetela i Red Bula. Sjećam se kada sam bio dijete i gledao sličan scenario u režiji Ferarija i Mihaela Šumahera. Budio sam se i sa velikim nestrpljenjem čekao trke kao klinac, ali kada sam video kako Šumaher dominira mijenjao sam kanal, jer sam znao šta slijedi. Poprilično sam siguran da to ljudi i sada rade, kada vide da Fetel praktično nema konkurenciju", objašnjava Hamilton.\nLuis Hamilton je trku u Južnoj Koreji završio na petom mjestu, pa u generalnom plasmanu ima 161 bod, čak 111 manje od Fetela.\nBritanac je rekao da je cilj njegove ekipe da se na kraju sezone nađu odmah iza Red Bula u generalnom plasmanu konstruktora.\n"Bili bi zadovoljni takvim ishodom. To bi bio dokaz da smo dobro radili tokom ove sezone, a daćemo sve od sebe da ostvarimo taj cilj", kazao je Hamilton.\nSljedeća trka vozi se već narednog vikenda, 13. oktobra, na stazi Suzuka za Veliku nagradu Japana.\nU generalnom plasmanu, na pet trka do kraja sezone, stanje je sljedeće: Fetel 272 boda, Alonso 195, Raikonen 167, Hamilton 161, Veber 130...


Potpisan Kolektivni ugovor ERS – ЕРС\nPotpisan Kolektivni ugovor ERS\n30. јуна 2021. in Novosti\nU prostorijama “Elektroprivrede Republike Srpske” /ERS/ u Banjaluci danas je potpisan kolektivni ugovor između predstavnika rukovodstva ovog preduzeća i Sindikata ERS-a.\nUgovor su potpisali generalni direktor “Elektroprivrede” Luka Petrović i predsjednik Sindikata ERS-a Zoran Mićanović.\n“Na osnovu ovog dokumenta isplaćuje se 250 miliona KM godišnje za radnike unutar sistema ERS-a. Bilo je nekih nedoumica, disonantnih tonova sa Sindikatom, ali to je prirodno kada se razgovara i o procesima poslovanja naših preduzeća. Znamo da Vlada od nas zahtijeva pozitivne rezultate i bilo je teško odmjeriti i prava radnika i troškove održavanja u svim tim sistemima kako bi se održalo pozitivno poslovanje”, pojasnio je Petrović.\n“Ako bolje posluju, mogu povećavati svoja /radnička/ prava. Ako lošije posluju, onda će biti u problemu jer Vlada neće dozvoliti negativno poslovanje”, rekao je Petrović.\n“Sindikat je kroz ranije pregovore sa rukovodstvom ERS-a pokazao da je institucija koja se mora poštovati i uvažavati. Mislim da ćemo u narednom periodu našu saradnju poboljšati”, rekao je novinarima Mićanović.\n“Sistem reorganizacije distributivnih preduzeća doprinio je smanjenju broja radnika, a sada smo obavezni da reorganizujemo i proizvodna preduzeća u smislu optimizacije troškova, procesa, unifikacije nekih sistema rada u elektranama…”, rekao je Petrović i dodao da su Sindikat i uprava firme na istoj strani kada je riječ o borbi za radnike i što bolje rezultate zavisnih preduzeća.\n“NJime su regulisana sva prava na način da će radnici i zaposleni u sistemu ERS-a ostati na nivou prava koje su imali ranije, uz cilj da se stanje na tom planu u narednom periodu dodatno poboljša. S druge strane, tu su radnici da pomognu da ovaj veliki sistem bude efikasan, posluje pozitivno i ostvaruje dobit koja će se investirati u druge oblasti”, rekao je Đokić.


Vučić i zvanično novi predsjednik Srbije, rukovodstvo Srpske na inauguraciji | Trebinje Live\nVučić i zvanično novi predsjednik Srbije, rukovodstvo Srpske na inauguraciji\nPredsjednik Srbije Aleksandar Vučić, koji je danas stupio na dužnost, poručio je da će dijalog zasnovan na kompromisu biti srž njegovog političkog djelovanja u budućnosti.\nVučić je na svečanoj sjednici Narodne skupštine Srbije kojoj prisustvuju brojne zvanice, među kojima su i predsjednik Republike Srpske Milorad Dodik, predsjednik Narodne skupštine Nedeljko Čubrilović i premijer Željka Cvijanović, rekao da Srbija mora da razgovara sa svima da bi sačuvala sebe.\nOn je najavio da će tokom predsjedničkog mandata biti usredsređen na stabilnost i ekonomski prosperitet regiona koji je "sistem spojenih sudova" u kojem ne može jednoj zemlji da bude dobro, a drugima loše.\n"Gradićemo onu budućnost u kojoj suština naših odnosa neće biti strah. Dosta je bilo da se sahranjujemo, vreme je da se rađamo", poručio je Vučić u obraćanju u Narodnoj skupštini, nakon što je položio svečanu zakletvu i stupio na dužnost predsjednika Republike Srbije.\nPredsjednik Srbije naglasio je da će čuvati integritet i suverenitet Srbije, a da će istovremeno razgovarati sa Albancima na Kosovu.\n"Svi zajedno na zapadnom Balkanu smo rušili, hajde da gradimo region koji će biti bolji", kaže Vučić.\nKada je riječ o vojnim integracijama, on je poručio da ne želi da ulazi u vojne alijanse, već da bude "svoj na svome".\nVučić ističe da će kao predsjednik sarađivati sa Vladom, te je pozvao građane Srbije da podrže novo rukovodstvo u borbi za bolju budućnost.\n"Važno je da zajednički prepoznamo šta je naš cilj i da zajednički istrajemo na njegovoj realizaciji", rekao je Vučić.\nOn je naveo da mu je kao predsjedniku cilj da promijeni sebe i da će, mijenjajući sebe, da promijeni i Srbiju kako bi postala jača i bogatija zemlja.\n"To je posao za celu generaciju. Neko mora da započne i da podnese žrtve. Nemam sumnje šta mi je činiti za budućnost Srbije", istakao je Vučić.\nOn je naglasio da će sud o onome što je učinio kao predsjednik Srbije dati istorija, a da će činjenica da taj sud postoji biti za njega najveća opomena za sve što želi da ostvari.\n"Srbija je dobila predsednika koji će se za nju boriti svim srcem, za narod koji će mi biti isti. Želim uvek da budem uz Srbe u Republici Srpskoj, kao što je i njihovo rukovodstvo uz nas, ali želim da budem i uz Srbe gde god da žive", poručio je Vučić.\nVučić je zakletvu položio držeći desnu ruku na Ustavu Srbije i na Miroslavljevom jevanđelju – najstarijoj srpskoj knjizi.\nNovoizabrani predsjednik Srbije izgovorio je zakletvu koja glasi: "Zaklinjem se da ću sve svoje snage posvetiti očuvanju suverenosti i celine teritorije Republike Srbije, uključujući i Kosovo i Metohiju kao njen sastavni deo, kao i ostvarivanju ljudskih i manjinskih prava i sloboda, poštovanju i odbrani Ustava i zakona, očuvanju mira i blagostanja svih građana Republike Srbije i da ću savesno i odgovorno ispunjavati sve svoje dužnosti".\nPolaganjem zakletve Vučiću je počeo da teče petogodišnji mandat predsjednika.\nUz izvođenje pjesme "Vostani Serbije" završena je svečana ceremonija. Čestitke Vučiću prvi je uputio dosadašnji predsjednik Tomislav Nikolić.\nDODIK: VUČIĆ ĆE KAO PREDSJEDNIK OJAČATI POZICIJU U REGIONU\nPredsjednik Republike Srpske Milorad Dodik ocijenio je da će Aleksandar Vučić, koji se već dokazao kao regionalni politički lider, kao predsjednik Srbije ojačati poziciju na Balkanu, te istakao da očekuje da će u vremenu koje dolazi realizovati još projekata između Srbije i Srpske.\nDodik je napomenuo da je za Srpsku veoma važno to što je sa Vučićem imala veoma dobru saradnju dok je bio premijer Srbije i dodao da očekuje da ta saradnja bude nastavljena.\n"Gospodina Vučića znam dobro. Mogu da posvjedočim o njegovoj predanosti u radu i želji da nešto napravi. Vjerujem da će u vremenu koje dolazi napraviti još projekata između Srbije i Srpske", rekao je Dodik novinarima u Beogradu nakon ceremenije polaganja zakletve novog predsjednika Srbije Aleksandra Vučića.\nDodik je naglasio da je ovo veliki dan za Srbiju, Republiku Srpsku i sve Srbe gdje god da žive.\n"Veoma mi je drago što je Vučić u svom govoru spomenuo da će se brinuti i sarađivati sa nama u Srpskoj. To je ključno pitanje", istakao je Dodik.\nOn je dodao da je veoma zadovoljan što je sa premijerom Srpske Željkom Cvijanović i predsjednikom Narodne skupštine Nedeljkom Čubrilovićem prisustvovao jednom ovako važnom činu za Srbiju.\nOdgovarajući na pitanje da li očekuje da će Vučić uskoro posjetiti Sarajevo, Dodik je rekao da ne može govoriti u ime Sarajeva i da je to za njega "daleka priča".\n"U svakom slučaju, Vučić se dokazao kao regionalni politički lider. Promjena funkcije može samo da ojača njegovu regionalnu poziciju i značaj u smislu stabilizacije mira i prilika u regionu", zaključio je Dodik.\nŠešelj proglašen krivim, osuđen na deset godina, ali neće u zatvor\nOj Kosovo, Kosovo se orilo Jerusalimom - Vjernici pjevali noseći krstove (Video)\nU Zrenjaninu priređeno tradicionalno Hercegovačko sijelo\nAlbanci prijete hapšenjima, Srbi ne odustaju od ZSO\nĐurić prešao Merdare, preuzela ga srpska policija\nKosovska policija uhapsila Marka Đurića, sirene za uzbunu u Mitrovici


INTRIGANTNA FOTELJA - Lux Life luksuzni portal: Moda, Stil, Trendovi, Kolekcije 2014...\nKreirana za londonsku firmu De La Espada, Coracle fotelja inspiraciju dobija iz malih laganih čamaca koji su tradicija u Velsu…\nOvalnog oblika, podsećaju na polovinu školjke, ovaj čamac služio je kao skica britanskom industrijskom dizajneru Bendžaminu Hubertu. Napravljene od pliša, obmotane su oko čeličnog rama, veoma su udobne zahvaljujući pletenom šablonu koji savršeno podržava vaše telo.\nFotelje su veoma jedinstvene, unikatno napravljene, i sastoje se od visoko kvalitetnih materijala. Veoma su udobne i mogu ukrasiti bilo koji enterijer, a pogodne su i za korišćenje van doma. Savršene za unutrašnjost i spoljašnjost, već su privukle dosta pažnje onih ljudi koji vole da uživaju u udobnosti i komforu jednostavnih i jedinstvenih predmeta.\nPROČITAJTE SLEDEĆI TEKST: MODULARNA POLICA ZA VINO\nKartell CENA od 225,00 €


VOZAČ AUTOBUSA KOJI JE PREGAZIO DEVOJČICU DOBIO ŠEST MESECI KUĆNOG ZATVORA: Sklopio sporazum o priznanju krivice | Novosti.RS\nPresudom na osnovu sporazuma zaključenim sa Osnovnim javnim tužilaštvom, optuženi je osuđen na šest meseci zatvora koji će izdržavati u kućnim uslovima. Takođe, izrečena mu je i mera bezbednosti od šest meseci zabrane upravljanja motornim vozilom „B“ kategorije.\nDevojčicu koja je vozila bicikl, je 7. novembra prošle godine na samo petstotina metara od kuće, pokosio autobus kojim je upravljao N.S. Teodora je čudom preživela nesreću, ne samo zbog stravičnih povreda koje je zadobila nego i zbog retke nulte negativne krvne grupe koja uvek manjka u službama za transfuziju. Nakon apela na društvenim mrežama odazvalo se više od dvesta ljudi koji su dali krv za Teodorin život.\nAleksinac vozač autobusa saobraćajna nesreća šest meseci zatvora povredio devojčicu


Šta bebe rade u stomaku? - mojabeba.rs\n20.03.2018 Razvoj bebe u stomaku\nNaučnici su ustanovili, uz pomoć 4D ultrazvuka, da bebe još u majčinoj utrobi ne samo da štucaju, gutaju i protežu se, već i zevaju.\nPsiholog Nađa Rajsland koja je sa istraživačkim timom Univerziteta u Daramu, u Velikoj Britaniji, sprovela ovu studiju, uverena je da je ipak reč o zevanju. Ona je kazala da su funkcija i značaj zevanja kod fetusa još uvek nepoznanica, ali da se na osnovu rezultata istraživanja može zaključiti da je ono povezano sa razvojem fetusa i da bi samim tim moglo da pruži naznake o zdravlju nerođene bebe.\nPročitajte i… Koje prednosti ima beba dok je još u stomaku?\n„Za razliku od nas, bebe u majcinom stomaku ne zevaju zarazno, niti zato što su pospane“, rekla je britanski psiholog, dodajuci da je ucestalost zevanja vezano za sazrevanje mozga u pocetnoj fazi trudnoće.\nIstrazivanje, ciji su rezultati objavljeni u casopisu Plos ONE, sprovedeno je na 15 beba – osam devojčica i sedam decaka, koje su snimane četiri puta od 24 do 36 nedelje trudnoce.\nTagovi: beba beba u stomaku bebe fetus nerođena bebazdravlje otvaranje usta Psiholog Nađa Rajsland razvoj bebe u stomaku top zevanje\nNajbolji „saveznici“ žena: Mobilne aplikacije za računanje plodnih dana\n10 окт, 2016 Saveti\nVeoma je važno da svaka žena u svom plodnom periodu, vodi računa o redovnosti svakog mesečnog ciklusa, promena između ciklusa i obilnosti krvarenja...\n4 мај, 2018 Zdravlje bebe


Skupština grada Niša dobila 78 novih tableta i softver za e-parlament - Društvo - Dnevni list Danas\nPočetna » Društvo » Skupština grada Niša dobila 78 novih tableta i softver za e-parlament\nSkupština grada Niša dobila je danas od Vlade Švajcarske i Programa Ujedinjenih nacija za razvoj (UNDP) 78 tablet računara i softver za e-parlament, prilagođen radu te skupštine.\n0Piše: Beta 09. oktobra 2019. 15.53\nFoto: FreeImages / Pascal Montsma\nPredsednik Skupštine grada Niša Rade Rajković je rekao da je vredna donacija stigla u Niš u okviru projekta „Jačanje nadzorne uloge i javnosti u radu parlamenta“, čija je vrednost veća od 130.000 dolara.\nRajković je istakao da će nova e-uprava unaprediti efikasnost i transparentnost rada Skupštine grada, što će za rezultat imati i veće povrenje gradjana u rad te institucije.\n„Novi sfotver će omogućiti da u svakom trenuktu bude poznat broj prisutnih odbornika, njihovi glasovi će biti elektronski brojani, a elektronski će biti vodjena lista odbornika koji žele da se jave za reč. Time će biti skraćeno vreme trajanja skupštinskih sednica“, izjavio je Rajković na konferenciji za novinare.\nRajković je podsetio da odbornici Skupštine grada Niša već dve godine imaju pristup dokumentima u elektronskoj formi što predstavlja uštedu u štampanju materijala od preko dva miliona dinara godišnje.\n„Stari tableti ostaju, ali oni ne mogu da podrže rad novog softvera. Niš je prvi grad koji je dobio softver uradjen u skladu sa Poslovnikom o radu Skupštine“, naglasio je Rajković.\nOn je istakao da će u naredne dve nedelje Skupštinska sala biti opremljena monitoring ekranima i računarima za predsedavajuće, a sredstva za tu namenu obezbediće grad Niš.\n„Razmišljamo da u budućnosti budu direktni prenosi skupšinskih zasedanja. Taj kanal bi imao i arhivu tako da bi svi zainteresovani mogli da pogledaju bilo koje skupštinsko zasedanje“, izjavio je Rajković.\nStalna predstavnica UNDP u Srbiji Fransin Pikap istakla je da e-parlament garantuje transparentnost i odgovornost rada parlamenta.\n„Softver koji je Niš dobio omogućava emitovanje video i audio zapisa i jednostavnu pretregu dokumentacije o radu parlamenta“, rekla je Pikap.\nOna je kazala da je UNDP dobio zahteve 30 gradova u Srbiji za izgradu novih softvera, prilagodjenih radu lokalnih skupština.\ne paralment, NišBeograd


Republika Srpska sutra proslavlja Dan republike, pojačane mere bezbednosti - Infobrif\nRepublika Srpska sutra proslavlja Dan republike, pojačane mere bezbednosti\nObjavljeno 8.01.2019. u 11:53\nFoto: Skupština Republike Srpske\nBANJALUKA – Republika Srpska sutra proslavlja Dan republike, a centralni događaj biće svečani defile na Trgu Krajine u Banjaluci.\nSutra naveče biće održana i svečana akademija u Sportskoj dvorani „Borik“, a potom prijem u Administrativnom centru Vlade.\nPredviđeni su i tradicionalni prijemi kod predsednika RS, polaganje venaca na spomenike poginulim borcima Vojske Republike Srpske i borcima NOR-a, na Spomen-kosturnicu, Spomenik banjalučkim bebama, kao i na spomen-obeležje bivšem predsedniku RS Milanu Jeliću.\nPlanirana je i dodela odlikovanja zaslužnim institucijama i pojedincima.\nOdlukom gradonačelnika Banjaluke Igora Radojičića u centru grada danas i sutra biće privremeno zatvoreno više od stotinu ugostiteljskih objekata.\nIz MUP RS saopštili su da će u gradu biti pojačane mere bezbednosti.\nGrađanima je preporučeno da ne nose ruksake i torbe i da kod sebe imaju neki identifikacioni dokument.\nPredstavnici medija obavezni su da poštuju naredbe policijskih službenika na terenu, saopšteno je iz MUP RS.\nUstavni sud BiH je novembra 2015. godine proglasio neustavnim i diskriminišućim 9. januar kao Dan republike, jer se na taj dan obeležavala i krsna slava RS – Sveti arhiđakon Stefan.\nU RS je potom održan referendum na kome su građani podržali da se 9. januar i dalje slavi kao Dan RS.\nPotom je RS ukinula odredbe Zakona o praznicima RS koje su se odnosile na 9. januar, a Narodna skupština RS je usvojila novi Zakon o Danu RS, prema kojem se taj dan i dalje obeležava 9. januara, ali kao sekulаrni i neobavezujući praznik.\nU hotelu Holidej in u Sarajevu 9. januara 1992. godine tadašnji srpski poslanici u parlamentu Socijalističke republike BiH usvojili su Deklaraciju u proglašenju Republike srpskog naroda u BiH i od tada se 9. januar obeležava kao dan RS.\nBanjalukaDan republikeProslavaRepublika Srpska\nLjajić: Ne očekujem da se nešto dogodi po pitanju prodaje Telekoma\nJuve odbio ponudu Arsenala


Poseta delegacije Nacionalne odbrane Republike Grčke Univerzitetu odbrane\nDelegacija Uprave za međunarodnu vojnu saradnju Generalštaba Nacionalne odbrane Republike Grčke koju je predvodio pukovnik Simeon Konstantinidis, posetila je 25. januara 2012. godine Univerzitet odbrane, u cilju upoznavanja sa dosadašnjim rezultatima u reformi visokog obrazovanja u sistemu odbrane i mogućnostima za dalje unapređenje bilateralne saradnje.\nDelegaciju Generalštaba Nacionalne odbrane Republike Grčke primio je rektor Univerziteta odbrane general-major prof. dr Miodrag Jevtić, sa najbližim saradnicima. Nakon što je goste upoznao sa istorijatom i tradicijom vojnog školstva u Republici Srbiji i procesom koji je rezultovao akreditacijom studijskih programa, formiranjem Univerziteta odbrane i usvajanjem njegovog statuta od strane Vlade Republike Srbije, rektor je istakao tradicionalne prijateljske veze naše dve zemlje, kao mogućnost da se ostvari značajan napredak u svim oblastima saradnje, ali prvenstveno u oblasti odbrane i obrazovanja. Naglasio je da je Univerzitet odbrane otvoren za sve vrste pomoći i saradnju sa odgovarajućim obrazovnim institucijama u Republici Grčkoj.\nPukovnik Konstantinidis je zahvalio u svoje ime kao i u ime ostalih članova delegacije na prijemu i detaljnoj prezentaciji Univerziteta odbrane. Istakao je da se u Republici Grčkoj nije uspelo sa akreditacijom programa master i doktorskih studija u vojnim obrazovnim institucijama, tako da se oficiri mogu usavršavati samo na civilnim univerzitetima i u inostranstvu. Naglasio je da bi eventualna pomoć naše strane po ovom pitanju bila dobrodošla i korisna, te da će on redovnim putem preneti našu spremnost i ponudu za saradnju u ovoj oblasti i da se nada da će se ova saradnja uspešno razvijati. U nastavku razgovora, od strane grčke delegacije iskazano je interesovanje za strukturu i vrste nastavnih programa koji se realizuju na Univerzitetu odbrane i postoji li mogućnost da oficiri koji završe studije po akreditovanim programima, zasnuju radni odnos ne samo u sistemu odbrane već i u civilnim institucijama.


Papa Franja telefonom razgovarao sa Benediktom XVI\nVatikan - Jedan od prvih poteza novogizabranog poglavara Rimokatoličke crkve, pape Franje bio je telefonski poziv svom prethodniku Benediktu XVI.\nBenedikt XVI abdicirao je prošlog meseca i od poslednjeg dana februara privremeno boravi u papskom letnjikovcu Kastel Gandolfu, 25 kilometara udaljenom od Rima.\nPortparol Svete Stolice Federiko Lombardi saopštio je sinoć da će novi papa vrlo verovatno imenovati novog državnog sekretara u kojeg će, kako je naveo, imati poverenja.\nDosadašnji državni sekretar Tarcisio Bertone podneo je ostavku 28. februara, na dan kada je Benedikt XVI napustio pontifikat.\nPapa Franjo je svog prethodnika, koji sada nosi titulu "pape u miru", nazvao neposredno nakon obraćanja vernicima na Trgu svetog Petra.\nIzvori u Vatikanu su, kako je prenela agencija Roters, najavili da će papa Franja uskoro posetiti Benedikta XVI.\nIako je Benedikt XVI iz svojih službenih papinskih prostorija iselio pre dve sedmice, agencije su javile da će Franjo još neko vreme morati da pričeka na useljenje, dok se papinski stan ne preuredi po njegovoj želji.\nDo tada će živeti u skromnoj sobi u Kući svete Marte, u koju su smešteni i ostali kardinali koji su učestovali u njegovom izboru.\nBi-Bi-Si je javio da će prvo putovanje novoizabranog pape biti u Brazil, jula ove godine gde će učestvovati na obeležavanju Svetskog dana mladih.\nZAŠTO PAPA FRANJA NERVIRA HRVATE? Index: "Mržnja prema njemu može se uporediti samo sa MRŽNJOM PREMA PUPOVCU"\nPapa odbio da komentariše tvrdnje visokog zvaničnika Vatikana o zataškavanju slučaja seksualnog zlostavljanja\nTramp i Makron održali sastanak telefonom, razgovarali o NAJBITNIJIM SVETSKIM TEMAMA\nTramp tvrdi da je njegova poseta nešto NAJZABAVNIJE što se desilo kraljici Elizabeti u poslednjih 25 godina\nKRATKO I JASNO Trijumf KK Crvena zvezda nad Partizanom igrači i navijači slavili UZ SAMO JEDNU REČ /VIDEO/\nPROMENE U UNIKAHI Bivši centar Crvene zvezde menja bivšeg centra Crvene zvezde


Brnabić: EU da reaguje zbog zabrane ulaska na Kosovo i Metohiju\nRTV\t11.07.2019 00:07\nPremijerka Ana Brnabić izjavila je danas da nadležne institucije EU, koje garantuju primenu Briselskog sporazuma, treba da reaguju na zabranu ulaska srpskim zvaničnicima na teritoriju KiM.\nNa pitanje novinara da prokomentariše to što je ministru odbrane Aleksandru Vulinu zabranjen ulazak na KiM, Brnabić je rekla da je to potpuno u skladu sa njihovom politikom, koja je protiv slobode protoka robe i usluga i očigledno slobode kretanja.\n"Oni su rekli da je laž da je zabranjeno svim zvaničnicima a priori iz Beograda da ulaze na teritoriji KiM i da se o tome odlučuje pojedinačno, odnosno po svakom zahtevu", rekla je Brnabić.\nIstiče da EU garantuje implementaciju Briselskog sporazuma i da institucije EU treba da reaguju.\n"Đilas u velikoj panici zbog istrage"\nDragan Đilas je u velikoj panici zbog velike istrage koju je protiv njega najavio ministar policije Nebojša Stefanović i zato sada opozicija osporava Nebojši Stefanovićevu diplomu, izjavila je Brnabić.\nNa pitanje novinara kako reaguje na optužbe koje opozicija pominje kada je reč o diplomi osnovnih studija ministra policije Stefanovića, Brnabić kaže da je neverovatno u kakvoj panici je Đilas i da sada pokušava da skrene pažnju sa istrage.\n"Ako vi sada povlačite priču za nešto od pre 15 godina, a bili ste toliko godina na vlasti i sve to vam je bilo u redu i niste podnosili nikakve prijave, nije bilo nikakvih problema...I sada, kada je ministar najavio istragu, vi povlačite pitanje diplome", kaže premijerka.\nNavodi da to onda mnogo više govori o tome kako se Đilas oseća povodom te istrage, nego o optužbama koje on sada "baca javnosti u oči da bi skrenuo pažnju sa te istrage".\n"Mislim da ćemo narednih dana čuti ko zna šta još samo da bi se skrenula pažnja sa te istrage", navela je Brnabić.\nО razloziма obustave postupka protiv Siniše Malog - "Ne mešam se u rad tužilaštva"\nBrnabić, upitana kako komentariše to što javnosti nisu poznati razlozi obustave postupka protiv ministra finansija Srbije Siniše Malog od strane tužilaštva, rekla je da ne može da dovodi u pitanje rad tužilaštva i da vladavinu prava upravo i čini nemešenje u postupanje nadležnih institucija.\nBrnabić je tako odgovorila na navode novinara Insajdera da je Agencija za borbu protiv korupcije prijavila ministra finansija Srbije Sinišu Malog i u dokumentaciji navela da jedna banka sumnja na pranje novca, a da je tužilaštvo obustavilo postupak i nije javnosti dostavilo šire obrazloženje, kao i pitanje kakvu poruku vlada šalje imenovanjem Malog na mesto ministra finansija, ali i na čelo vladinog tela za borbu protiv pranja novca.\n"Jel očekujete opet da ja kao predsednica vlade ne poštujem institucije i kažem da tužilaštvo nije u pravu. Ako je postojao neki postupak i nadležne institucije su reagovale, onda šaljemo pravu poruku, a to je da u ovoj zemlji vladavina prava", rekla je predsednica vlade.\nNavodi da svako može da pokrene bilo kakav postupak anonimnom projavom, protiv koga kod žele, kao i da onda moraju da reaguju nadležne insitucije.\n"Ja kao predsednica vlade ne mogu da idem preko tužilaštva, niti mogu da dovodim u pitanje njegov rad", dodala je Brnabić.\nKatalog radnih mesta koči platne razrede\nBrnabić je izjavila da vlada radi na uvođenju platnih razreda, ali da još nije dovršeno pitanje kataloga radnih mesta, niti razgovor sa sindikatima u pojedinim sektorima.\n"I dalje radimo na tome, ali ono što uvek iskrsne kao problem je katalog radnih mesta, kad god sa ministrastvima i institucijama finalizujete katalog radnih mesta, nađe se neko da kaže da njegovo radno mesto nije u tom katalogu i da treba da bude definisnao kao posebno radno mesto. Tako da na tome još uvek radimo", rekla je premijerka.\nKaže da se još vode i razgovori sa sindikatima, da li treba za neku od grupa, na primer, zdravstvo ili prosvetu sačekati da se još malo podignu sa platama.\n"Da li sektorski treba da ih podignemo još malo da bi uveli sistem plata pa onda izjednačili ili da uvodimo sistem plata, pa da više nema sektorskih plata".\nPremijerka napominje da je uvođenje platnih razreda obaveza Srbije u okviru programa sa MMF-om i da će vlada ostati posvećena tome.\nZa nekoliko nedelja Fondacija za cirkularne migracije\nAgencija za cirkularne migracije, čiji je cilj da pospeši povratak naših ljudi iz inostranstva, trebalo bi u narednih nekoliko nedelja formalno da se registruje kao fondacija, najavila je Brnabić.\n"Mi smo trenutno u fazi formiranja Agnecije za cirkularne migracije i to radimo zajedno sa Privrednom komorom Srbije. Dugo je trebalo da nađemo najbolji modalitet, da li će to biti državna agencije, agencija pri PKS ili će biti osnovana kao nevladina organizacija ili fondacija", rekla je Branbić.\nNavela je da vlada radi na tome zajedno sa donatorima i ljudima koji su učestvoali u organizaciji skupa "Talenti na okupu", koji je održan prošle godine.\n"Dogovorili smo se da to bude osnovano kao fondacija u kojoj je vlada samo jedan od osniivača, da bi omogućili da ta agencija u bilo kojoj vladi ima svoju snagu i može da funkcioniše. PKS će obezbediti deo finansiranja, tako da očekujem da se u narednih nekoliko nedelja i formalno registruje ta fondacija", rekla je premijerka.\nDodala je da je urađeno dosta po pitanju nostrifikacije diploma i da će se to uskoro videti u predloženim izmenama i dopunama zakona, pošto imamo situaciju da u poreskom pravnom okviru, kada se ljudi vraćaju iz inostranstvu bilo da su tamo proveli pet meseci ili 15 godina, po povratku u zemlju mogu da vraćaju imovinu u vrednosti do 5.000 evra, a nakon toga plaćaju porez na sve ostalo što unesu.\nTo je, kako kaže, destimulišuće za ljude koji žele da se vrate u Srbiju, tako da će biti podignut taj limit.\nBrnabić navodi da će to biti rešeno izmenama i dopunama poreskih zakona koji će važiti već od januara 2020. godine.


Završena izgradnja hale za PKC - SDCafe.rs\nHome\tInfo\tZavršena izgradnja hale za PKC\nNova proizvodna hala za PKC- finsku fabriku kablova za autoindustriju, čiju izgradnju sa 8 miliona evra finansira grad Smederevo, završena je.\nHala od 20.000 kvadratnih metara na parceli od šest hektara u industrijskoj zoni Smederevo izgrađena je u rekordnom roku, za tri meseca. Izvođač radova je konzorcijumom koga predvodi smederevska građevinska firma ITG.\nGrad je podigao kredit u iznosu od oko 8 miliona evra za finansiranje radova. Od izdavanja hale u zakup, ova investicija mogla bi da bude isplativa za deset godina. Prema najavama, hala bi trebalo da se preda finskom investitoru 7 ili 8. decembra.\nKrajem ove sedmice očekuje se puštanje u rad merno- regulacione stanice za snabdevanje gasom industrijske zone.\nFinska kompanija, koja trenutno u iznajmljenoj hali zapošljava 350 radnika, garantovala je da će do kraja 2016. godine zaposliti 1.500 ljudi i uložiti osam miliona evra u pogone.\nPKC grupa radi projektovanje, proizvodnju i integraciju električnih distributivnih sistema, elektronike i srodnih komponenti za industriju. Ima pogone u Brazilu, Kini, Estoniji, Nemačkoj, Meksiku, Poljskoj, Rusiji i SAD.


SAD nudi treću tranšu pomoći Ukrajini - Sputnjik Srbija\n21:24 27 Februar 2020\nSAD nudi treću tranšu pomoći Ukrajini\n14:16 26.10.2015 Preuzmite kraći link\nPredsednik SAD Barak Obama namerava da ponudi Ukrajini treću tranšu makroekonomske pomoći kako bi u narednih nekoliko meseci sprovela sve neophodne reforme, izjavila je američka ministarka trgovine Peni Pricker.\nSenat odobrio Ukrajini 300 miliona dolara vojne pomoći\n„Predsednik planira da preduzme neophodne korake kako bi se pustila treća tranša multimilijardne kreditne garancije Ukrajini i to u narednih nekoliko meseci. Ovaj korak je u skladu sa obećanjem koje je Amerika dala Ukrajini kako bi se sprovele reforme u zemlji“, rekla je Prickerova.\nUkrajinski predsednik Petro Porošenko je na sastanku sa američkom ministarkom postigao dogovor o koordinaciji koraka vezanih za postizanje makrofinansijske stabilnosti u Ukrajini, kao i o zajedničkim naporima zarad privlačenja stranih investicija i borbe protiv korupcije.\nPorošenko je istakao da su američka administracija i investitori zainteresovani da se poveća udeo investicija u Ukrajini.\nreforme, finansijska pomoć, Peni Pricker, Barak Obama, SAD, Ukrajina


U Alibunaru održana 51. sednica Opštinskog veća\npetak, 23 februar 2018 07:27\nU Alibunaru je održana 51. sedinca Opštinskog veća, kojom je predsedavao predsednik opštine Predrag Belić. Na sednici je doneta Odluka o donošenju Plana javnih nabavki Opštine Alibunar za 2018. godinu.\nOpštinsko veće opštine Alibunar u svojstvu odgovornog lica naručioca donelo je Odluku o donošenju Plana javnih nabavki opštine Alibunar za 2018. godinu u ukupnom iznosu od 34.789.164,00 dinara bez PDV-a, odnosno 41.651.995,00 dinara sa PDV-om.\nPlanom javnih nabavki Opštine Alibunar za 2018. godinu planira se sprovođenje 15 postupaka javnih nabavki, od čega su 2 postupka javnih nabavki dobara sa procenjenom vrednošću u iznosu od 8.333.333,00 bez PDV-a, 10 postupaka javne nabavke usluga sa procenjenom vrednošću u iznosu od 21.955.832,00 bez PDV-a i 3 postupka javne nabavke radova sa procenjenom vrednošću u iznosu od 4.499.999,00 dinara bez PDV-a.\nPlan javnih nabavki opštine Alibunar sastavljen je u skladu sa odredbama Zakona o javnim nabavkama („Službeni glasnik RS“ Br.124/12, 14/15 i 68/115) i Odlukom o budžetu opštine Alibunar za 2018. godinu ( „Službeni list opštine Alibunar“ za 2018. godinu, br.37/2017). Sastavnim delom ove Odluke smatra se i Tabela plana javnih nabavki koja će se dostaviti Upravi za javne nabavke i Državnoj revizorskoj insituciji putem aplikativnog softvera koji je objavila Uprava za javne nabavke.\nViše vesti iz ove kategorije: « Vladimirovac dobija potpuno novu i savremenu školu po evropskim standardima Zasedao Štab za vanredne situacije u Alibunaru »


Naslovnica Evropa Belgija Nacrt rezolucije o napretku za 2013: Pack poziva na podršku za suspenziju...\nBelgija – Ove sedmice će u Vanjskopolitičkom odboru Evropskog parlamenta u Briselu Doris Pack, izvjestiteljica za BiH, prvi put predstavit Nacrt rezolucije o napretku BiH za 2013. godinu, saznaje Klix.ba.\nPack u dokumentu očekivano kritikuje izostanak napretka u provedbi presude “Sejdić-Finci”, a i poziva na usvajanje efikasnog koordinacionog mehanizma. Nedostatak zajedničke vizije političara u našoj zemlji, visok nivo korupcije, prisutnost organizovanog kriminala, stalni pritisak na medije, loš sistem socijalne zaštite, zabrana državljanima Kosova da putuju u našu zemlju i govor mržnje prema manjinama samo su neki od problema koje je identificirala izvjestiteljica.\nIstu ideju Pack je pokušala “progurati” tokom glasanja o prošlogodišnjoj rezoluciji o BiH, koju je usvojio Evropski parlament. Tada je, uz zalaganje Emine Bozkurt i Jelka Kacina, evropskih parlamentaraca, takav njen prijedlog također odbijen. Pack, pristalica sankcija prema našoj zemlji, u Nacrtu koji će uskoro predstaviti također je pozdravila odluku o suspenziji finansijske pomoći našoj zemlji.


Izmena radnog vremena Predškolske ustanove "Dečja radost", Pančevo - Peticije.online\nIzmena radnog vremena Predškolske ustanove "Dečja radost", Pančevo\nMi, roditelji, koji radimo po evropskom standardu "od 9 do 5" u Pančevu i u Beogradu zahtevamo da se izmeni radno vreme u velikim vrtićima Predškolske ustanove "Dečja radost" u Pančevu. Sadašnje radno vreme završava se u 16:30 časova što nas, roditelje, onemugućava da dolazimo po svoju decu. Angažovanje "baka servisa" i ostalih dodatno se komplikuje pooštrenim merama saobraćajnih sankcija za ne posedovanje sedišta za dete u kolima kojima se ono prevozi. Molimo donosioce odluka da prilagode roditeljima radno vreme Ustanove i promene ga tako da roditelji mogu do 18h da dođu po svoju decu.\nVladana Cvijanović Kontaktirajte autora peticije\nPotpisivanjem, ovlašćujem Vladana Cvijanović da preda moj potpis onima koji imaju moć odlučivanja po ovom pitanju.\nPromovišite peticiju "Izmena radnog vremena Predškolske ustanove "Dečja radost", Pančevo" na ovoj listi\nSve vreme 3242 2791\n24 sati 1468 1250\nSve vreme 892 767\n24 sati 550 468\nSve vreme 181 164\n24 sati 160 147\nSve vreme 802 660\nSve vreme 4251 3883\nSve vreme 17653 15611


Bijeljina - Šta je dogovoreno na sastanku u Gradskoj upravi? - NOVI GLAS\nKonstitutivna sjednica Skupštine grada Bijeljine biće održana 25. januara, dogovoreno je danas na međustranačkom sastanku.\nPredsjednik Skupštine grada Bijeljine Slaviša Marković rekao je da je na sastanku, kojem su prisustvovali predstavnici svih političkih partija, usaglašeno da će konstitutivna sjednica biti održana 25. januara, a sedam dana ranije još jedan sastanak na kojem će biti definisani svi prijedlozi koji će se naći na prvoj sjednici lokalnog parlamenta.\n“Na prvoj sjednici biće izabrano novo rukovodstvo – predsjednik i dva potpredsjednika, sekretar Skupštine grada i 17 komisija koje su u sastavu skupštinskih organa”, rekao je Marković novinarima nakon sastanka.\nOn je dodao da se na toj sjednici očekuje i izbor vršilaca dužnosti načelnika odjeljenja i zamjenika gradonačelnika.\nMarković je rekao da je današnji sastanak protekao u korektnoj atmosferi, a očekuje da će tako biti i na predstojećoj sjednici.\n“Ne vidim i ne treba očekivati neke tenzije pri izboru novog rukovodstva jer već imamo naznake da je i formirana skupštinska većina od 23 odbornika, koja će u narednom periodu nastaviti rukovođenje Skupštine”, kaže Marković, koji očekuje korektnu i fer buduću saradnju.\nU ime koalicije “Dogovor za Bijeljinu”, okupljene oko SNSD-a, Čedomir Stojanović je rekao da očekuje da će Skupština raditi dobro i donositi kvalitetne odluke.\n“Sa gradonačelnikom, takođe, očekujem dobru saradnju i nadam se da ćemo uspjeti da postignemo kompromis u narednom periodu od četiri godine i raditi za dobrobit građana Bijeljine, te da ćemo opravdati ono što smo dobili na izborima”, naveo je Stojanović.\nGradonačelnik Bijeljine LJubiša Petrović rekao je da je međustranački sastanak protekao u fer i korektnoj atmosferi, te da je dogovoren sastanak kako bi na sjednici na demokratski način bili izabrani skupštinski organi grada Bijeljine.\n“U skladu sa tim, poštujući zakonske procedure, nastavićemo naš rad u interesu svakog pojedinca u gradu”, rekao je Petrović.\nOn kaže da i dalje važi njegov poziv upućen svakom odborniku, te da će nastojati da prisustvuje svakoj sjednici lokalnog parlamenta.\nU ime stranke SDS Semberija – Mićo Mićić, članice koalicije “Dogovor za Bijeljinu”, novinarima se obratio Predrag Jović, koji je rekao da je danas, zajedno sa gradonačelnikom i predsjednikom Skupštine grada, dogovoren termin sjednice i još jedan pripremni sastanak pred sjednicu Skupštine.\n“Ako na tom sastanku ne uspijemo dogovoriti imena ići ćemo direktno na sjednicu Skupštine kada ćemo izabrati i sve skupštinske komisije”, rekao je Jović.\nOn očekuje da predstavnici političkih partija koalicije “Dogovor za Bijeljinu” održe sastanak sa gradonačelnikom jer, kako je rekao, žele da nastave rad na razvoju Bijeljine.\nČlanovi Kriznog štaba kod vladike Fotija – Apel da se nose maske i poštuje distanca!


Seminar „Proces sertifikacije u privatnim zdravstvenim ustanovama“ - Agencija za sertifikaciju, akreditaciju i unapređenje kvaliteta zdravstvene zaštite Republike Srpske\nSeminar „Proces sertifikacije u privatnim zdravstvenim ustanovama“\nU organizaciji Udruženja doktora medicine privatne prakse Republike Srpske u Banjaluci, u hotelu „Grand“, 21.06.2013. održan je seminar „Proces sertifikacije u privatnim zdravstvenim ustanovama“. Seminaru je prisustvovalo oko 30 predstavnika privatnih zdravstvenih ustanova Republike Srpske. Cilj seminara bio je da se članovima Udruženja približe osnovni pojmovi vezani za proces sertifikacije, kako bi mogli da započnu sa pripremama za sertifikaciju.\nDr Vesna Vujić-Aleksić iz ASKVA-e sa prezentacijom na temu „Sertifikacija kao element unapređenja zdravstvene zaštite Republike Srpske“, upoznala je učesnike sa procesom sertifikacije, sertifikacionim standardima, postupkom sertifikacije zdravstvenih ustanova, te ciljevima i važnosti sertifikacije. Mr ph Rada Amidžić iz Farmaceutskog društva Republike Srpske, u svojoj prezentaciji „Iskustva i uloga Farmaceutskog društva Republike Srpske u procesu priprema za sertifikaciju apoteka“, slikovito je predstavila način na koji je Farmaceutsko društvo Republike Srpske dalo svoj doprinos u pripremama apoteka za proces sertifikacije, kroz izradu neophodne dokumentacije, kao i kroz edukaciju svojih članova.\nNa kraju seminara zaključeno je da će, po ugledu na uspješan rad Farmaceutskog društva Republike Srpske, i Udruženje doktora medicine privatne prakse Republike Srpske koordinisati aktivnosti na pripremama privatnih zdravstvenih ustanova za proces sertifikacije.


Prvi poraz Metalca na pripremnim utakmicama – FK Metalac\nPrvi poraz Metalca na pripremnim utakmicama\nFK Metalac | 05.02.2020\nFudbaleri „Metalca“ su trećeg dana boravka u Budvi odigrali i prvu kontrolnu utakmicu. Rival im je bila „Budućnost“ iz Podgorice, prvak Crne Gore i učesnik kvalifikacija za Ligu šampiona Evrope. Iako su Podgoričani u završnici priprema za nastavak prvenstva u Prvoj ligi Crne Gore, a Milanovčani na sredini pripremnog perioda za prolećnu sezonu u Prvoj ligi Srbije, vodila se ravnopravna borba u kojoj su se fudbaleri „Budućnosti“ bolje snašli i postigli dva gola, dok su fudbaleri „Metalca“, dva puta pogodili stativu i nisu iskoristili još četiri povoljne prilike za pogodak.\nBudućnost – Metalac 2:0 (1:0)\nStadion FK Grbalj, 05. februar\nMetalac: Puletić (Šćekić), Mijailović, Vlalukin (Vančagović), Vićentijević (Grbović), Vranjanin, Gočanin, Jokić (Maksimović), Anđelović (Zoćević), Popović (Prestige), Đurić (Marjanović) i Katanić (Čumić).\nStrelac: Vujačić 37’ (ku), 65’\nPočetak utakmice pripao je fudbalerima „Budućnosti“, ali je „Metalac“, tačnije Popović, imao priliku da donese prednost svojoj ekipi, ali je golman spasio Podgoričane. Usledio je period igre u kome se igralo ravnopravno, čvrsto i odgovorno, gde su fudbaleri „Metalca“ bili opasniji po gol protivnika, ali i nedovoljno koncentrisani i neprecizni. U 37. minutu neopreznost u odbrani gornjomilanovačkog prvoligaša donela je prednost „Budućnosti“. Posle prodora po levoj strani, blizu korner linije, kapiten Milanovčana Bojan Mijailović je neoprezno startovao i prilikom klizećeg starta dodirnuo loptu rukom pa je sudija Marković sa Cetinja dosudio kazneni udarac, koji je napadač Vujačić pretvorio u pogodak. Pet minuta posle toga u naletu je oboren Đurić, ali je sudija dosudio prekršaj na samoj ivici šesnaesterca, mada se stekao utisak da je do kontakta došlo unutar kaznenog prostora.\nU drugom poluvremenu „Metalac“ još konkretniji, ali bez prave realizacije. Nije bilo pogodaka i kada se činilo da je on neminovan. Dok Milanovčani ne koriste dobru igru, fudbaleri „Budućnosti“ uz dosta sreće dolaze do drugog gola, a strelac je ponovo bio crnogorski reprezentativac Vujačić. Vezista Podgoričana Ivanović je lako prošao pored dva igrača odbrane „Metalca“, Gočanin blokom uspeva da prekine napad, ali odbijena lopta pogađa u telo Ivanovića i odlazi na drugu stativu ka usamljenom Vujačiću, koji po drugi pogađa mrežu „Metalca“ i uspeva da iz neposredne blizine savlada Šćekića, igrao se 65. minut. Milanovčani do kraja susreta imaju tri vrlo dobre prilike da savladaju golmana „Budućnosti“. Najpre je u 75. minutu u odličnoj prilici bio Prestige, ali je sa nekih 5-6 metara iskosa pogodio „malu mrežicu“, potom je Čumić šutirao u prazan gol ali je pogodio stativu, a stativa je sprečila je i Marjanovića u 81. minutu da smanji prednost Podgoričana.\nNaredni rival fudbalerima „Metalca“ trebalo je da bude „Rudar“ iz Pljevalja, koji ipak nije doputovao na Primorje, pa će se Milanovčani su subotu, na stadionu „Lugovi“ u Budvi sastati sa „Otrantom“ iz Ulcinja.


Izgradnja “Bratoljuba”, čija je dužina 227 metara, trajala je od oktobra 2015. do maja 2017. godine i koštala je 13 miliona evra. Radove je u celosti finansirala država Srbija, prenosi Srpskainfo.\nVlada Republike Srpske finansirala je izgradnju pristupnog puta do graničnog prelaza kod “Bratoljuba”.\nZavršetak izgradnje mosta, koju je prethodni saziv Saveta ministara BiH blokrao, bila je jedna od prvih odluka predsjedavajućeg sadašnjeg saziva Savjeta ministara Zorana Tegeltije. Nakon toga su počele aktivnosti oko izgradnje zajedničkog graničnog prelaza i carinskog terminala BiH i Srbije sa leve strane Drine, u Republici Srpskoj.\nTi radovi, vrednosti 14,5 miliona KM, završeni su prije skoro dva meseca, obavljen je tehnički prijem i pribavljene su sve dozvole i potpisani sporazumi za početak rada graničnog prelaza.\nNovi granični prelaz biće zajednička lokacija carinskih i policijskih organa BiH i Srbije, prvi takve vrste u regionu. Ovo će biti međunarodni granični prelaz prvog reda za dozvoljen promet robe koja podleže inspekcijskom nadzoru.\nPOVEZIVANJE EU I ZAPADNOG BALKANA Fon der Lajen: Svi u BiH zaslužuju bolju, uspešniju budućnosti


Lijepo je imati iskustva sa CI / CD i automatizacijom. Imat ćete priliku raditi na složenim sistemima i raditi sa timom na poboljšanju naše djelotvornosti i efikasnosti. Opsežno znanje o .NET-u je obavezno, a iskustvo s NancyFX-om i Java-om je bonus.\nTražimo nekoga tko ima iskustva u implementaciji i poboljšanju zahtjeva, provođenju ispravnih testova jedinica i integracije, dokumentovanju i isporuci kompletnog projekta. Imat ćete priliku raditi sa sve većim timom marljivih programera.\nImate vještine i iskustvo potrebne za pokrivanje složenih sistema koji zahtijevaju ručno i automatizirano e2e testiranje (s naglaskom na automatizaciju), kao i funkcionalno i jedinstveno testiranje.


Srbijanski ministar kaže da Haški sud ima dokumentaciju - Index.hr\nSrbijanski ministar kaže da Haški sud ima dokumentaciju\nSRBIJANSKI ministar obrane Zoran Stanković izjavio je u srijedu za Radio televiziju Srbije (RTS) da je haškom tužiteljstvu još prije deset godina dostavljena obimna dokumentacija o zločinima nad Srbima koju je prikupio Komitet za prikupljanje podataka o kršenju međunarodnog humanitarnog prava.\n"Prikupljeno je oko 200.000 dokumenta i treba vidjeti zašto Haag to dosad nije uzimao u obzir", rekao je Stanković dodavši da je zbog toga kritizirao predstavnike tužiteljstva ICTY.\nPo njegovim riječima, u to je vrijeme dokumentacija upućivana u sjedište UN umjesto u Haški sud jer tadašnje državno vodstvo nije priznavalo taj sud što je, kako je rekao, bilo pogrešno, ali da je ta greška ispravljena.\n"Sadašnje snimke o operacijama u 'Oluji' su samo jedan primjer, a ima toga još", izjavio je on rekavši i da "postoji i film o ratnom zapovjedniku Petog korpusa Armije BiH Atifu Dudakoviću i prilikama u zatvoru u Bihaću, koji je bio u njegovoj nadležnosti".\n"Dudakovića nakon svega treba odmah uhititi, privesti i saslušati", rekao je Stanković.\nRadio-televizija Srbije (RTS) prikazala je u ponedjeljak navečer video snimke na kojima se prikazuje kako Dudaković svojim vojnicima naređuje da pale srpska sela u Bosanskoj krajini, u nastavku akcije "Oluja", 16. i 17. rujna 1995.godine.


Code 2 3 5 7 6\nSET ZA NEGU KOVRDŽAVE KOSE\nMacadamia set sa hidratantnim šamponom i balzamom, specijalno je kreiran da zadovolji potrebe hidratacije jake kose veoma grube teksture. Ovi proizvodi omogućavaju oporavak i hidrataciju suve kose, kao i kose oštećene hemijskim tretmanima, istovremeno ublažavajući kovrdžanje. Ne sadrže sulfate, parabene i gluten, što ih čini pogodnim za upotrebu i na farbanoj kosi.\n-ULTRA RICH šampon za kovrdžavu kosu (300ml)\n-ULTRA RICH balzam za kovrdžavu kosu (300ml)\nŠampon za kovrdžavu kosu ULTRA RICH\n• Omekšava kosu uz eliminaciju statičkog elektriciteta\n• Hidrira kosu i kožu glave\n• Omekšava kutikulu vlasi i daje uredan izgled kosi.\nMacadamia set sa hidratantnim šamponom i balzamom, specijalno je kreiran da zadovolji potrebe hidratacije debele kose veoma grube teksture. Ovi proizvodi omogućavaju oporavak i hidrataciju suve kose, kao i kose oštećene hemijskim tretmanima, istovremeno ublažavajući kovrdžanje. Ne sadrže sulfate, parabene i gluten, što ih čini pogodnim za upotrebu i na farbanoj kosi.


► Kina izvezla blizu četiri milijardi maski\nUprkos padu broja slučajeva zaraženih korona virusom na svojoj teritoriji Peking je podstakao svoje fabrike da povećaju proizvodnju medicinske opreme u vreme kada se druge zemlje suočavaju sa nestašicama. Od pandemije bolesti KOVID-19 umrlo je više od 65.000 ljudi u svetu.\nOd 1. marta Kina je izvezla u više od 50 zemalja 3,86 milijardi maski, 37,5 miliona zaštitnih odela, 16.000 respiratora i 2,84 miliona testova za KOVID-19, rekao je Džin Hai, zvaničnik carinske službe.\nVrednost tog izvoza je ukupno procenjena na 10,2 milijardi juana (1,33 milijardi evra).\nNeke zemlje su se žalile na kvalitet medicinske opreme uvezene iz Kine. Holandija je 28. marta objavila da opoziva 600.000 maski iz isporuke od 1,3 miliona iz Kine jer ne odgovaraju normama kvaliteta, ne zatvaraju se korektno na licu i imaju filtere koji ne funkcionišu dobro.\nŠpanija je takođe krajem marta vratila hiljade defektnih testova za detekciju bolesti koje je poslala jedna kineska firma koja nije imala potrebne ateste.\nKineski zvaničnici danas su odgovorili na medijske izveštaje o kvalitetu kineske medicinske opreme navodeći da oni ne odražavaju celokupne podatke.\n"Zapravo postoji više faktora, kao što je to da Kina ima norme i načine upotrebe različite od drugih zemalja. Neodgovarajuća upotreba mogla bi da izazove sumnju u kvalitet", rekao je Džijang Fan, zvaničnik u ministarstvu trgovine. Slično je prošle nedelje rekao portparol kineskog ministarstva spoljnih poslova koji je više puta zatražio od zapadnih medija da ne politizuju to pitanje.\nPeking je pojačao propise oko izvoza medicinske opreme vezane za korona virus i traži da ti proizvodi odgovaraju kako kineskim normama tako i normama zemalja u koje se šalju.\nKina je takođe povećala kapacitet proizvodnje testova za KOVID-19 na više od četiri miliona dnevno, rekao je Džang Ći, zvaničnik nacionalne uprave za medicinsku opremu.\nDve nove žrtve korona virusa u BiH, ukupno preminule 153 osobe\nU protekla 24 sata u BiH su od posledica koronavirusa preminule još dve osobe, čime je broj žrtava u ovoj zemlji porastao na ukupno na 153.\nMeđunarodni Crveni krst: Od marta 208 napada na lekare koji leče zaražene korona virusom\nPredsednik Međunarodnog komiteta Crvenog krsta (ICRC) Peter Maurer rekao je da je od marta u 13 zemalja zabeleženo 208 napada na zdravstvene radnike koji su lečili pacijente zaražene...\nNovi rekord na dnevnom nivou u Indiji, 6.500 novozaraženih\nU Indiji je sa preko 6.500 novozaraženih korona virusom zabeležen novi rekord broja infekcija na dnevnom nivou u toj državi.\nSAD su u sredu zatražile hitan sastanak Saveta bezbednosti UN o spornom zakonu bezbednosti koji Peking želi da bude uveden u Hongkongu, ali je Kina odbila održavanje sednice, saopštili su diplomatski izvori.


Novi plan za smanjenje deficita\nObama stiže na skup u gradiću Atkinson u Ilinoisu\nPredsednik Barak Obama najavio je da će početkom narednog meseca, posle povratka sa letnjeg odmora i pauze u radu Kongresa, predstaviti plan za smanjenje ogromnog trgovinskog deficita za više od hiljadu i 500 milijardi dolara.\nObama je tokom posete Ilinoisu rekao da njegov predlog nadmašuje cilj koji je zacrtao dvostranački kongresni odbor, u okviru prošlomesečnog sporazuma o podizanju granice zaduživanja. Predsednik je istakao da njegov plan uglavnom predviđa smanjenje troškova, ali da će imati i određene odredbe o prihodima.\nMnogi republikanski zakonodavci protive se povećanju poreza za najbogatije Amerikance i eliminisanju poreskih olakšica za velike korporacije, tvrdeći da će to ugroziti otvaranje radnih mesta i podriti već usporeli ekonomski oporavak. Zvaničnici Bele kuće saopštili su da Obamin predlog obuhvata poreske olakšice, ulaganje u infrastrukturu i pomoć za nezaposlene.\nIlinois je inače bio poslednja stanica predsednikove trodnevne turneje, u okviru koje je stanovnicima Srednjeg zapada predstavio svoje ideje o smanjenju nezaposlenosti. Prethodno je boravio u Minesoti i Ajovi.


POZORIŠTU U POHODE! JDP postalo deo najambicioznijeg umetničkog projekta u regionu, za izvođenje predstave na tri jezika FORMIRANA OSOVINA BEOGRAD-MARIBOR-BEČ! – Urbancube\nJugoslovensko dramsko pozorište je deo najambicioznijeg regionalnog umetničkog projekta koji će biti realizovan u koprodukciji sa Burg teatrom iz Beča, Slovenskim narodnim gledališčem iz Maribora i Cankarjevim domom iz Ljubljane.\nU zajedničkom projektu, predstavi “Te noći sam je video” Draga Jančara, u režiji Janeza Pipana, igraju i\nglumci JDP-a Milan Marić i Nebojša Ljubišić.\nNa konferenciji za novinare koja je održana u Slovenskom narodnom gledališču u Mariboru, a na kojoj je pored predstavnika pozorišta koja su deo projekta, učestvovala i direktorka JDP-a Tamara Vučković Manojlović, najavljeno je da će predstava premijerno biti izvedena 24. septembra u Mariboru, zatim u oktobru mesecu u Burg teatru u Beču, dok će beogradska premijera biti održana u novembru.\nDirektori sva tri teatra su se složili da je međunarodna saradnja od velikog značaja za sva pozorišta pojedinačno. Tamara Vučković Manojlović je naglasila da je saradnja velikih državnih institucija veoma značajna, iako je to složen proces kada je reč o pozorišnoj umetnosti: „Koprodukcije su jako zahtevne a u ovom trenutku, kada tek lagano izlazimo iz pandemije, rekla bih da za ovakve projekte treba imati dodatnu hrabost”.\nPisac Drago Jančar i reditelj Janez Pipan govorili su o aktuelnosti romana, multikulturalnosti koja nije proizvod državnih politika, već lični osećaj svakog pojedinca i zato će se na sceni čuti nemački, srpski i slovenački jezik.\nOvaj kratak, slikovit, nezaboravan Jančarev roman na sceni će oživeti glumci iz nekoliko zemalja, pripadnici različitih nacija koji će govoriti na svom jeziku.\nNarodno pozorište iz Maribora najavljuje ovaj projekat kao jedan od najambicioznijih u istoriji nezavisne Slovenije.\nDrago Jančar je velikan slovenačke, evropske i svetske literature. Majstor pripovedanja koji u svojim romanima, novelama, kratkim pričama i dramama govori o dubokim ranama Slovenije i našeg šireg kulturnog prostora, takozvane Mitteleurope (Srednje Evrope).\nNjegova dela govore o bliskoj i dalekoj prošlosti, okrutnosti kapitalizma današnjice, neimenovanim prostorima neslobode.\nJugoslovensko dramsko pozorište ovu saradnju realizuje kao deo redovnog programa koji se finansira iz budžeta Grada Beograda i uz pomoć Ministarstva kulture i informisanja republike Srbije.


Potpredsjednik SDA na konferenciji mladih lidera u Istanbulu\nNaslovnica Sjeverni Sandžak Novi Pazar Potpredsjednik SDA na konferenciji mladih lidera u Istanbulu\nNovi Pazar, Turska – Potpredsjednik Stranke demokratske akcije Sandzaka i narodni poslanik u Skupstini Srbije Enis Imamovic učestvuje na velikoj međunarodnoj konferenciji na temu “Uloga mladih političkih lidera u razvojnim procesima međudržavne saradnje” koja se od 14. do 16. oktobra održava u Istanbulu.\nU uvodnom dijelu konferencije skupu su se obratile brojne visoke zvanice, među kojima predsjedavajući Parlamenta Republike Turske Cemil Çicek i predsjedavajući Državne Dume Rusije Sergej Nariškin, kao i brojni ministri i druge zvanice iz regiona i EU. Konferencija čiji je slogan “Današnji mladi lideri u regiji su lideri budućnosti” za cilj ima jačanje međudržavne saradnje kroz afirmaciju i ohrabrivanje mladih političkih lidera, čija vizija i rad su prepoznati.\nOrganizator Konferencije je Parlament zemalja sa turskim govornim područjem (TURKPA) u saradnji sa Parlamentom Republike Turske, a cjelokupna manifestacija se održava pod pokroviteljstvom premijera Republike Turske Recepa Tayyipa Erdogana.\nPrvog dana konferencije predvidjeno je i obracanje ucesnika, a potpredsjednik SDA Sandžaka Enis Imamovic ce govoriti na temu “Odgovornost i efikasnost mladih lidera u politici i javnom zivotu”.


Mađarska: Još 70 miliona eura za zid i smještaj migranata\nMađarska vlada izdvojiće još 22,2 milijarde forinti, odnosno 71,8 miliona eura, za izgradnju ograde duž granice sa Srbijom i privremeni smještaj ilegalnih migranata, saopštio je danas portparol vlade Zoltan Kovač.\nOn je državnoj televiziji M1 rekao da je vlada već izdvojila 6,5 milijardi forinti za izgradnju pograničnog zida, što znači da će ukupno 29 miliona forinti biti potrošeno na rješavanje mađarske migrantske krize, prenosi agencija MTI.\nNova sredstva, koja će biti potrošena na izgradnju migrantskih kampova izvan stambenih naselja i izmještanje centara za prijem migranata izvan urbanih zona, biće izdvojena iz budžetskih rezervi, precizirao je Kovač.\n"Vlada će odlučiti gdje će postaviti kampove u narednih par mjeseci", naveo je on i dodao da se u prijemnim centrima trenutno nalazi 3,5 hiljada migranata.\nKako je istakao, rastući pritisak migranata je Mađarsku doveo u finansijske poteškoće, pošto Evropska unija za sada pruža samo dio sredstava koja su potrebna za rješavanje krize.


SK ASI-MUR / СК АСИ-МУР / CS IAS-AIT / UC ASI-IWA : MagDA\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Ned 22 of May, 2022 [18:08 UTC]\nrekurzivni linkovi... Blokada nikad dosta da10promo distro Ezop-DA-07-01 MUR-DA-07-01 OFUS-DA-07-01 Ogled o direktnoj demokratiji Pad blokade Arhitektonskog fakulteta Parlamentarna bajka Pokajnički bluz bivše lenjinistkinje Prikaz knjige Borba za znanje Slobodan dan\ntel: 063/712-6662, 065/6569-738; e-mail: da@inicijativa.org; adresa: CLS, Fah 6, 11077 Beograd\nSadržaj novog broja Direktne akcije\nNaručite novi broj Direktne akcije\nArhiva prethodnih brojeva Diretne akcije\n„Direktna akcija“ nastavlja tradiciju anarhosindikalističkog lista „Hleb i sloboda“ koji je izlazilo početkom dvadesetog veka. „Direktna akcija“ je propagandni bilten „Anarho–sindikalističke inicijative“, ali je pre svega časopis kome je cilj da postane mesto slobodne razmene, uobličavanja i konkretizovanja ideja, kako među članstvom sindikata naše konfederacije tako i među svima ostalima kojima sloboda i ljudsko dostojanstvo predstavljaju vrednosti iznad svake druge. „Direktna akcija“ promoviše neposredno hvatanje u koštac sa gazdama i državom, primenu principa anarhosindikalizma i anarhizma — slobodarskih principa, kako na radnom meﬆu tako i u svakodnevnom životu; popularizuje nauku, slobodarsku, antiautoritarnu kulturu, kao i iﬆoriju, teoriju i praksu slobodarskog revolucionarnog pokreta.\nDA je počela svoj život 2002. godine, ali je njeno izlaženje obustavljeno već 2003. usled državne represije nad našom organizacijom. Druga epoha izlaženja lista počinje u proleće 2007. godine i od tada izlazi neredovno. Naša je težnja da cena lista bude podnošljiva čitaocima i čitateljkama sa veoma skromnim primanjima, što je jedan od razloga ove neredovnosti — u skladu sa takođe skromnim ﬁnansijskim mogućnostim naše sindikalne kase. Ukoliko želite da nam pomognete svojom donacijom, da poručite aktuelni broj ili da budete obavešteni kada bude izašao sledeći broj, javite se na neki od dolenavedenih kontakata.\nNapravio: Hal 9000 zadnja izmena: Petak 17. July 2009. [07:05:53 UTC] od Fidel\n[ Vreme izvršavanja: 0.05 sekundi ] [ Korišćena memorija: 3.90MB ] [ 83 upita baze podataka ] [ GZIP Disabled ] [ Opterećenje servera: 0.24 ]


Kada angažuju određeni broj sezonskih radnika, kaže Lazarević, poslodavci će moći da preko interneta ili telefonskim pozivom u kol centar u fondu PIO, da prijave određeni broj radnika.\n- S druge strane, samim poslodavcima, poljoprivrednim proizvođačima je potrebna ogromna dokumentacija i papirologija da prijave radnika. A to su sezonci koji dođu na jedan, dva ili pet dana, te dok poslodavac ode da ga prijavi, već mora da ga odjavi - objašnjava on i kaže da je nepraktično da sezonci rade na osnovu postojećih ugovora koje definiše naš zakon o radu.\nRazmišljalo se o dve varijante\n- Prema saznanjima ovog ministarstva, broj naših gradana na radu u inostranstvu je znatno veći od broja koji odlazi posredstvom agencija za zapošljavanje. I ovaj put apelujemo na naše građane da se pre odlaska na rad u inostranstvo dobro informišu te da provere da li agencija ima dozvolu - objašnjavaju oni.


Homen: Pedofilija je postala realnost - Bizlife.rs\nHomen: Pedofilija je postala realnost\n10:52 Beograd, 29/11/2011\nDržavni sekretar Ministarstva pravde Slobodan Homen izjavio je jutros da je u ovom trenutku pred osnovnim sudovima u Srbiji ima 48 krivičnih postupaka u oblasti pedofilije, dok se pred višim sudovima za teže oblike krivičnih dela vodi 51 postupak.\nOd 2010. godine i izmene kaznene politike u 43 postupka je doneta prvostepena ili negde drugostepena presuda, a sličan je procenat i pred Višim sudovima, rekao je Homen RTS-u.\nHomen je istakao da sudovi postupaju, ali da je to veliki broj predmeta, jer je, nažalost, pedofilija postala realnost.\nOn je rekao da je potrebno razlikovati klasičnu pedofiliju, obljubu nad detetom, silovanje i posedovanje fotografija i da su kazne za obljube pooštrene.\nHomen je istakao da je kod klasične pedofilije, kod silovanja i obljube nad detetom stopa povratnika velika i iznosi čak i do 80 odsto i da je zbog toga neophodna kontrola pedofila i nakon odslužene kazne.On je rekao da je uvedena odredba u zakonu da niko ko je učinio ovo krivično delo ne može dobiti kaznu ispod minimuma.\nHomen je izrazio očekivanje da će do kraja godine biti niz izmena krivičnog zakonika gde neće biti fokus samo na pooštravanju kaznene politike, nego na spektru delovanja te vrste kriminala kako bi se onemogućila pedofilija.\nUpitan o mogućnosti hemijske kastracije, Homen je odgovorio da nije siguran da bi Srbija kao članica Saveta Evrope mogla da uvede takvo rešenje.\nNačelnik Odeljenja za borbu protiv visokotehnološkog kriminala Saša Živanović rekao je da Internet kao globalna i najveća mreža ima veliki broj servisa koji pružaju utočište pedofilima koji vrbuju decu. On je rekao da su na portalu MUP-a dostupni korisni saveti za roditelje i kontakt adresa i da se javio veliki broj građana od kojih je dobijen veliki broj informacija.


Regionalni poslanik iz Lombardije Đulio Galera rekao je novinarima da je treća žrtva starija žena iz grada Krema, istočno od Milana, koja je takođe bolovala od raka.\nJoš dve starije osobe umrle su u severnoj Italiji od virusa korona u poslednjih 48 sati.\nVlada Italije pokušava da se izbori sa epidemijom na severu zemlje gde je od petka 21. februara registrovano više od 130 slučajeva zaraze korona virusa.\nEvropska unija smatra da nema razloga za paniku zbog epidemije virusa korona u Italiji, rekao je komesar za ekonomska pitanja bloka Paolo Đentiloni.\n- EU ima puno poverenje u italijanske vlasti i odluke koje donose - rekao je Đentilon.\nOn je dodao da postoji zabrinutost zbog mogućeg širenja, ali da nema mesta panici.\nOd posledica virusa korona u Italiji su do sada umrle tri osobe, a više od 100 je zaraženo.


Jokić i Adetokunbo najbolji igrači NBA lige u martu i aprilu - Radio Sto Plus\nJokić i Adetokunbo najbolji igrači NBA lige u martu i aprilu\nKošarkaš Denvera Nikola Jokić i Janis Adetokunbo iz Milvokija proglašeni su danas za najbolje igrače NBA lige u martu i aprilu.\nSrpski centar Nikola Jokić najbolji je igrač Zapadne konferencije u martu i aprilu nakon što je u 12 pobeda i devet poraza predvodio ekipu sa 31,6 poena, 13,7 skokova i 7,5 asistencija prosečno po utakmici.\nOn je u poslednjih pet utakmica regularnog dela sezone u svakom meču postizao najmanje po 30 poena, uključujući i 41 poen protiv San Antonija, 5. aprila. Nagetsi su skorom 48 pobeda i 34 poraza obezbedili mesto šestog nosioca u plej-ofu Zapadne konferencije, a u prvom kolu igraće protiv Golden Stejta.\nGrčki centar Janis Adetokunbo u martu i aprilu prosečno je postizao 31,5 poena, uz 12,3 skoka i pet asistencija, a za to vreme aktuelni šampion ostvario je skor od 14 pobeda i šest poraza u Istočnoj konferenciji.\nBaksi su u regularnom delu sezone zabeležili 51 pobedu i 31 poraz, treći su nosioci u plej-ofu, gde će u prvom kolu igrati protiv Čikaga.


RADNI SASTANAK PREDSEDNIKA NACIONALNOG SAVETA DALIBORA NAKIĆA I PREDSEDNIKA GO ČUKARICA SRĐANA KOLARIĆA – Romski Nacionalni Savet\nRADNI SASTANAK PREDSEDNIKA NACIONALNOG SAVETA DALIBORA NAKIĆA I PREDSEDNIKA GO ČUKARICA SRĐANA KOLARIĆA\nRNS March 18, 2021 Leave a comment\nPovodom tragične nesreće koja se dogodila u neformalnom romskom naselju na Čukaričkoj padini, predsednik Nacionalnog saveta romske nacionalne manjine, Dalibor Nakić, imao je radni sastanak sa predsednikom GO Čukarica, Srđanom Kolarićem.\nNa sastanku su se razmatrala održiva i trajna rešenja kako bi se stambeno zbrinule ugrožene porodice. Savet će u saradnji sa Opštinom, predložiti Gradu Beogradu i Vladi Srbije da se u narednom periodu izrade planovi za raseljavanje ovakvih naselja kako bi se obezbedila trajna i sugurna za život stambena rešenja, zaključak je današnjeg sastanka.\n“Nažalost, svedoci smo čestih požara u romskim naseljima zbog dotrajalih električnih instalacija i loših uslova za život, pa s tim u vezi, potrebno je uključiti i druge državne institucije, grad Beograd, nadležna resorna ministarstva i međunarodne donatore, kako bi se izbegle nesreće koje često mogu biti kobne po život dece i drugih stanovnika ovih naselja”, izjavio je predsednik Nakić.\nNa sastanku su u ime Nacinalnog saveta, pored predsednika Nakića, prisustvovali zamenik predsednika Aleksandar Balinović i član Saveta Sonja Mitrović-Lukić.\nU ime GO Čukarica, pored predsednika Kolarića, prisustvovali su Nenad Lukić, načelnik policijske stanice Čukarica i pomoćnik predsednika opštine, Nikola Aritonović.\nNakon sastanka u opštini, delegacija Nacionalnog saveta obišla je naselje i razgovarala s meštanima koji su pretrpeli nesreću i čija su deca stradala.\nIzjavu predsednika Dalibora Nakića, za emisiju “150 minuta” na TV Prva možete pogledati danas od 13:30 časova.\n← Grad Beograd i Nacionalni savet romske nacionalne manjine pozivaju pripadnike romske nacionalne manjine da se informišu o značaju vakcinacije\nTV PRVA – EMISIJA “150 MINUTA” 📺 PREDSEDNIK DALIBOR NAKIĆ →


Tanjug 10. februara 2021. 00:06\nVAŠINGTON – Američki Senat većinom glasova odlučio je da se u gornjem domu američkog Kongresa održi puno suđenje za opoziv bivšeg predsednika Donalda Trampa po optužbi da je podsticao pobunu koja je za posledicu imala upad dela njegovih pristalica u kompleks Kapitol hila.\nSenat se potvrdno izjasnio o argumentu koji su iznele demokrate da je proces suđenja saglasan američkom Ustavu, prenosi Glas Amerike.\nDodao je da je bivši predsednik poslao svoje advokate na suđenje da „pokušaju da zaustave Senat da čuje činjenice o ovom slučaju“, a zatim i prikazao snimak haotičnih scena, učesnika nemira koji probijaju policijske kordone i napadaju policiju i Trampa koji poziva pristalice da idu na Kapitol.\n„Ako ovo nije prestup za opoziv, onda takva stvar ne postoji“, naglasio je Raskin. Dodao je da ako Senat ne bude sudio Trampu, „rizikujemo da 6. januar postane naša budućnost“.\n„Ovde smo zato što većina u Predstavničkom domu ne želi da im Donald Tramp bude politički rival u budućnosti. To je stvarni razlog zašto smo ovde i zašto moraju da pređu ovu pravnu prepreku, koju ne mogu preći“, rekao je Kastor.\nKako se navodi, on je tvrdio je da je Tramp koristio pravo na slobodu govora kada se obratio pristalicama pre napada na Kapitol. „Nije moguće da ćemo kažnjavati ljude zbog političkih govora u ovoj zemlji“, podvukao je Kastor.\nTakođe je osudio nemire i poručio da bi odgovorne trebalo krivično goniti, ali da Tramp ne bi trebalo da bude „žrtveni jarac“ tragedije.\n„Očekujemo da američki senatori ne reaguju na popularno mišljenje i emocije, već da urade ono što je ispravno“, rekao je Kastor.\nTrampov advokat je senatore nazvao patriotama i poručio da „zbog toga neće biti uspešan napad na ustav“, prenosi Glas Amerike.


Najveći rejting medju partijama ima SNS\nBeta 1. decembra 2015. 14:35\nSrpska napredna stranka ima najveći rejting medju partijama, 51,6 odsto, a izborni cenzus za ulazak u parlament u ovom trenutku samostalno bi prešle Socijalistička partija Srbije (SPS), Demokratska stranka (DS) i Srpska radikalna stranka (SRS), rezultat je danas predstavljenog novembarskog istraživanja javnog mnjenja koje je sprovela agencija „Faktor plus“.\nSocijalisti imaju podršku 8,7 odsto birača, Demokratska stranka 6,5, a Srpska radikalna stranka od 6,2 odsto gradjana, rekao je jedan od realizatora istraživanja Dejan Vuk Stanković.\n„Podrška Srpskoj naprednoj stranci je konstantna i tu nema većih oscilacija“, konstatovao je Stanković.\nOn je ukazao i da rejting radikala primetno raste od povratka njihovog lidera Vojislava Šešelja iz Haga i da bi ova stranka u ovom trenutku imala svog poslanika u parlamentu.\nPremijeru Srbije Aleksandru Vučiću veruje najviše gradjana Srbije, 58 odsto. Iza njega na toj listi je predsednik Srbije Tomislav Nikolić, kojeg podržava 28 odsto gradjana. Po podršci slede Ivica Dačić sa 22 odsto, Branko Ružić sa 17 i Vojislav Šešelj sa 14 odsto.\nU funkcionera DS-a Dragana Šutanovca poverenja ima devet odsto gradjana, a u lidera njegove stranke Bojana Pajtića devet odsto. Lideru SDP-a Borisu Tadiću veruje 11 procenata, a lideru PUPS-a Milanu Krkobabiću 13 odsto gradjana.\nPrema rezultatima ankete, medju 1.200 ispitanika, u ovom trenutku na izbore bi izašlo 51 odsto gradjana, 26 odsto ne bi glasalo, a neodlučna su 23 procenta.


Srbija dobila kredit za reformu državne administracije\nEvropska banka za obnovu i razvoj, preko Svetske banke, odobrila je Srbiji kredit za reformu državne administracije u iznosu od 35 miliona evra. Ovaj ugovor je jasan znak da vlada i Svetska banka rade na partnerskoj osnovi i da žele da zajedno reše sve razvojne izazove, posebno u periodu krize, istakla je tokom potpisivanja ugovora ministarka finansija Dijana Dragutinović.\nVlada Srbije i Svetska banka sklopili su ugovor o zajmu u visini od 34,9 miliona evra koji će biti upotrebljen za razvoj privatnog i finansijskog sektora. Rok otplate je 20 godina sa grejs-periodom od osam godina, a kako je danas, na potpisivanju ugovora istakao šef kancelarije Svetske banke u Beogradu Sajmon Grej, da bi dobila ovaj zajam, Srbija je morala da sprovede niz reformi, od uvođenja jednošalterskog sistema za registraciju preduzeća do napretka u uvođenju privatnog osiguranja.\n"Mi se nadamo da ćemo tokom ove godine moći da damo još budžetske podrške za Srbiju i da će to Srbiji olakšati da prođe kroz krizu u 2009-toj i 2010-toj godini", istakao je Grej.\nPo rečima ministarke finansija Dijane Dragutonović, kredit je odobren kao podrška budžetu Srbije za ostvarivanje ekonomskog rasta u skladu sa nastojanjima zemlje da uđe u EU.\n"Ovaj zajam ide direktno za potrebe budžeta Srbije. Nije vezan ni za jedan konkretan projekat, ali ono što je naročito važno, on je u vezi sa reformama koje je državna administracija izvršila u ovom periodu".\nInače, ministarka nije mogla čvrsto da potvrdi da je Vlada odustala od uvođena posebnog poreza na dohodak od šest odsto. Vlada u ovom trenutku računa da li je moguće umesto uvođenja poreza, da napravi još uštede u sektoru potrošnje kako bi ispunila dogovor sa MMF-om o smanjenju budžetskog deficita za 100 milijardi dinara, istakla je Dragutonović.


Rušenje su zabeležili građani koji žive i rade u obližnjim blokovima. Na snimku s emože videti koliko su otali u čudu, ali se može čuti cika i vriska od "strahopoštovanja" prema seriji eksplozija.\nReč je o 15 nezavršenih zgrada koje su se gradile u drugoj fazi izgradnje kompleksa "Lijang Star Siti". One su istovremeno srušene sa otprilike 85.000 kontrolisanih eksplozija. Ovaj kompleks stoji prazan od 2013. godine kada su investitori ostali bez novca i naišli na prepreke u izgradnji.\nOvo kao i brojna druga rušenja stambenih zgrada u Kini se dešavaju usled preterane gradnje stambenih objekata koja je pogurala Evergrande, jednu od najvećih kompanija za nekretnine u Kini, u bankrot, koji posledično može da zaustavi rast druge najveće ekonomije na svetu.\nPred vama je zapanjujući video.


Tači na sastanku sa Grenelom, specijalnim predstavnikom SAD za dijalog Kosova i Srbije - Politika - Dnevni list Danas\nPočetna » Politika » Tači na sastanku sa Grenelom, specijalnim predstavnikom SAD za dijalog Kosova i Srbije\nPredsednik Kosova Hašim Tači sastaće se večeras sa specijalnim predstavnikom SAD za dijalog Kosova i Srbije Ričardom Grenelom na radnoj večeri u prištinskom restoranu Renesansa, javlja Kosovo onlajn, pozivajući se na saopštenje iz Tačijevog kabineta.\n0Piše: FoNet 22. januara 2020. 18.38 Izmenjeno: 21.25\nAmbasada SAD u Prištini potvrdila je ranije da će Grenel sutra boraviti na Kosovu, ali za sada nije poznato sa kim će se još sastati, osim sa Tačijem, prenosi Kosobo onlajn.\nRadiju slobodna Evropa u Berlinu je potvrđeno da će Ričard Grenel ove sedmice poetiti Prištinu i Beograd, a razgovor s američkim diplomatom, koji je inače i specijalni izaslanik američkog predsednika Donalda Trampa za pregovore Kosova i Srbije, najavio je i predsednik srbije Aleksandar Vučić.\nGrenel i Vučić sastaće se u petak ujutru u Beogradu, a Vučić je ranije za RTS u Davosu izjavio kako u Sjedinjene Države spremna da čuju zahteve i probleme Beograda u vezi sa Kosovom.\nGrenel dolzi u Prištinu i Beograd u samo par dana nakon što je posredovao u postizanju dogovora između Srbije i Kosova nemačkom kompanijom Lufthansa o uspostavljanju avio-linije Priština-Beograd.\nPotpredsednica Demokratskog saveza Kosova Vjosa Osmani, u izjavi za novinare povodom dolaska Grenela na Kosovo, izjavila je da ovu posetu ne vidi kao pritisak, već zainteresovanost Bele kuće za dešavanja na Kosovu.\nAmbasada Amerike, Hašim Tači, Ričard Grenel, SAD


(VIDEO) TAJVAN: Srednjoškolci na paradi kao Hitlerove legije! - GlobalCir\nDirektor srednje škole na sjeveru Tajvana podnio je ostavku zbog parade na kojoj su učenici koristili kostime na temu nacizma i zastave sa svastikama. Kako je javila Tajvanska Centralna novinska agencija, direktor Kuang Fu srednje škole Čeng Hsjao-ming izvinio se zbog incidenta i objavio da podnosi ostavku.\nDogađaj u gradu Hsinču privukao je pažnju javnosti nakon što su se na društvenim mrežama pojavile fotografije učenika koji iza tenka napravljenog od kartona dižu zastave sa svastikama na paradi organizovanoj u petak.\nPredstavništvo Izraela u Tajpeju osudilo je događaj, ocijenivši ga “žalosnim i šokantnim”. Kako navodi agencija AP, službenici škole nisu bili dostupni za komentar o tom slučaju.


Dodik: Pitaćemo građane i o NATO-u - 25.09.2016, Sputnik Srbija\nPredsednik Republike Srpske Milorad Dodik rekao je da će građani Srpske moći da se izjasne i o članstvu u NATO-u. Građani Srpske danas se izjašnjavaju od Danu... 25.09.2016, Sputnik Srbija\n08:21 25.09.2016 (Osveženo: 03:38 26.08.2021)\n© Radoje PantovićPredsednik RS Milorad Dodik\nPredsednik Republike Srpske Milorad Dodik rekao je da će građani Srpske moći da se izjasne i o članstvu u NATO-u. Građani Srpske danas se izjašnjavaju od Danu Republike, nakon što ga je Ustavni sud BiH ukinuo.\n25 Septembar 2016, 18:19\n„Ako narod u Republici Srpskoj, kojeg je NATO bombardovao, odluči da to želi, ja nemam ništa protiv. Ali, biće pitan narod“, rekao je Dodik za zagrebački RTL.\nPrema rečima Dodika, ni kod drugih naroda, kao ni kod Srba, ne bi postojalo pozitivno raspoloženje prema NATO-u da su na njih bacane bombe sa osiromašenim uranijumom.\nDodik je govorio i o odnosima sa Rusijom i ruskim predsednikom Vladimirom Putinom, naglasivši da je reč o odnosima uvažavanja, koji imponuju, i da će Srpska nastaviti da održava odnose sa Moskvom u dobrom tonu.\nPonovio je da je Rusija uvek zagovarala Dejtonski sporazum i njegovu afirmaciju, ali ne duha sporazuma, već onoga što piše u njemu.\nDodik je rekao i da je predsednik Putin podržao pravo naroda da se izjasni i da je poželeo sreću za referendum.\n„On smatra da je to pitanje za lokalne odnose, lokalne političare i lokalne procese i da nije pitanje u koje međunarodni faktor treba da se meša. Rusija se tako i ponaša“, rekao je Dodik.\nOn je odbacio i navode da Putin preko njega kažnjava premijera Srbije Aleksandra Vučića, istakavši da Vučić ima jako dobre odnose sa Ruskom Federacijom i ruskim predsednikom sa kojim se često sastaje.\nDodik je dodao i da on sam ima dobru komunikaciju sa premijerom Srbije i da će ona biti nastavljena, iako nisu imali isto mišljenje o referendumu o Danu Republike.


Omladinska zadruga – opština Sopot\nOmladinska zadruga Bulevar – Sopot, na opštini Sopot nudi brz i kompletan servis poslodavcima za sve profile radnika.\nOmladinska i studentska zadruga u Sopotu, takođe ima postojanu ponudu velikog broja poslova koje zadrugari svakodnevno uspešno izvršavaju. Tipovi poslovu su različiti, od manuelnih i fizičkih poslova do visoko intelektualnih poslova.\nKod omladinskih i studentskih zadruga na opštini Sopot, omladinska zadruga Bulevar ima najbolje razvijenu mrežu studenata i nezaposlenih lica, koje poslodavac možete obezbediti u roku od 2-3 sata.\nOmladinske i studentske zadruge na opštini Sopot posluju po principu “hitnog servisa”, gde na telefonski poziv možete obezbediti studente i omladinu za privremene i povremene poslove.\nOpština Sopot je gradska opština Grada Beograda. Zauzima površinu od 27.075 ha, na kojoj živi 20.367 stanovnika. Ime Sopot je staroslovenskog porekla i znači - „izvor ili voda koja se obrušava“. Varoš Sopot nastala je usred sela Ropočeva i prvi put se pominje u Langerovoj karti sa početka XIX veka, gde su ucrtani Ropočevo i Sopot kao posebna sela. U sastavu beogradskih opština je od 1956. Dan opštine Sopot je 2. jul, dan formiranja Kosmajskog partizanskog odreda. Predsednik opštine od 1989. godine je Živorad Milosavljević.


Merkelova: Svet posle pandemije će biti drugačiji - 29.06.2020, Sputnik Srbija\nKancelarka Nemačke Angela Merkel izjavila da su pred EU ekonomski izazovi bez presedana zbog pandemije virusa korone. 29.06.2020, Sputnik Srbija\nsvet, vesti, evropa, francuska, nemačka\n20:54 29.06.2020 (Osveženo: 20:55 29.06.2020)\n© Tanjug / Hayoung JeonAngela Merkel i Emanuel Makron\n© Tanjug / Hayoung Jeon\n„Živimo u ozbiljnim vremenima. Raniji uslovi su bili relativno predvidljivi i laki u poređenju sa izazovima sa kojima smo danas suočeni. To je sa jedne strane pandemija, a sa druge ekonomski izazovi kakvih nije bilo decenijama, a možda i nikad“, rekla je Merkelova nakon sastanka sa francuskim kolegom Emanuelom Makronom.\nOna je dodala da se nada da će Nemačka i Francuska u narednim nedeljama odigrati ulogu, koja naglašava da je "Evropa naša budućnost“.\nPrema rečima Merkelove, država će raditi na tome da Evropa što bolje prođe kroz krizu. Ona je ukazala da će kriza još dugo imati negativni uticaj.\nOna je podvukla da će „svet posle pandemije biti drugačiji“, obrativši pažnju na potrebu da se postignu klimatski ciljevi EU.


Insajder | INSAJDER SAZNAJE: Predsjedništvo PDP-a u srijedu poništava Markovićevu odluku o koaliciji PDP-a i SNSD-a u Bijeljini!\nINSAJDER SAZNAJE: Predsjedništvo PDP-a u srijedu poništava Markovićevu odluku o koaliciji PDP-a i SNSD-a u Bijeljini!\nPredsjedništvo PDP-a u srijedu će donijeti odluku o poništavanju sporazuma o koaliciji sa SNSD-om u Bijeljini koji je nedavno potpisao šef bijeljinskog PDP-a Slaviša Marković, saznaje Insajder.\nIzvori našeg portala iz vrha te stranke tvrde da Marković na predstojećoj sjednici Predsjedništva PDP-a, koja će biti održana u Banjaluci, neće biti isključen iz stranačkog članstva ukoliko se povinuje odlukama vrha stranke i odustane od koalicije sa SNSD-om.\nUkoliko pak istraje u namjeri da sa SNSD-om u Bijeljini pravi pakt, izvori našeg portala tvrde da Markovića čeka sudbina Miće Mićića.\n- Odluku o koalicijama može da donese samo Predsjedništvo PDP-a, što je Marković potpuno ignorisao samovoljnom odlukom o sklapanju koalicije sa SNSD-om u Bijeljini. Svojim ponašanjem šef bijeljinskog PDP-a nanio je ogromnu štetu i imidžu stranke, koja želi da bude najžešća opozicija SNSD-u u Republici Srpskoj. Predsjedništvo PDP u srijedu će poništiti odluku bijeljinskog odbora stranke da pravi koaliciju sa SNSD-om, a ukoliko Marković istraje na tome biće izbačen iz članstva u PDP-u - ističu naši sagovornici.\nPodsjećamo, predsjednici gradskih odbora PDP-a i SNSD-a u Bijeljni, Slaviša Marković i Nedeljko Ćorić, u petak su potpisali sporazum o predizbornoj i postizbornoj saradnji te dvije stranke u Bijeljini.\nPredsjednik PDP-a Branislav Borenović u petak je, odmah nakon Markovićevog "dila" sa bijeljinskim SNSD-om, poručio da je Statut PDP-a jasan, te da samo Predsjedništvo partije daje koalicione saglasnosti i niko drugi.\n- Preduzećemo adekvatne korake povodom ove situacije - poručio je Borenović.\nBijeljina PDP Slaviša Marković SNSD


Rasim Skomorac za BHRT: Raste broj zaraženih,a nedostaje nam i testova\nNaslovnica VIJESTI BiH Rasim Skomorac za BHRT: Raste broj zaraženih,a nedostaje nam i testova\nU Zeničko dobojskom kantonu raste broj zaraženih a sa dnevnim prilivom od 10 pacijenata, popunjavaju se bolnički kapaciteti, što uz nedostatak testova predstavlja ozbiljne poteškoće, kaže Rasim Skomorac, direktor Kantonalne bolnice Zenica, gostujući u Dnevniku 2 BHT1.\nZadnjih nekoliko dana,kao i u čitavoj Federaciji BiH tako i u Zeničko-dobojskom kantonu bilježimo značajan porast broja zaraženih, a o tome kakvo je stanje u Kantonalnoj bolnici Zenica , Rasim Skomorac kaže:\nSvakodnevno se povećava broj hospitaliziranih pacijenata. Mi u zadnja tri, četiri dana imamo dnevni priliv od desetak pacijenata koji se zadržavaju na odjelu, što polako ali sigurno popunjava naše kapacitete. I , ako se ovakav tempo nastavi u sljedećih nekoliko dana, mi ćemo sigurno popuniti naše sadašnje postojeće kapacitete.\nO tome hoće li, zbog nedostatka testova, biti obustavljeno testiranje, Skomorac kaže:\nImamo problem s porastom broja pacijenata i zaraženih među zaposlenicima, trenutno je ta brojka 70 i svakodnevno se povećava za 10. Sljedeći ozbiljan problem je i nedostatak testova. Mi smo u zadnjiih nekoliko dana pokušali da obezbijedimo određene količine, makar pozajmicom. Obezbijedili smo jednu pozajmicu manjeg broja testova iz Srednje bosanskog kantona, ali time ćemo moći zadovoljiti samo najosnovnije potrebe za testiranjem za zdravstvene radnike i hospitalizirane pacijente. Bojim se da u ovom trenutku vrlo teško možemo zadovoljiti potrebe stanovnika ZE-DO kantona, tako da to predstavlja ozbiljnu poteškoću, kaže Rasim Skomorac.\nPrethodni članakPosljedice korona-krize u BiH: Recesija i sve dublje siromaštvo\nSljedeći članakOdržana promocija knjige ‘Kazivanja’ autora Zehrudina Hadžića (FOTO)


Velika Britanija: Bez trenera nema medalja | Crnogorski olimpijski komitet\nVelika Britanija: Bez trenera nema medalja\nZemlji domaćinu OI 2012. godine treba oko 250.000 profesionalnih trenera, ukoliko želi da ostvari ambiciju – četvrto mjesto po broju osvojenih medalja na Igrama u Londonu\nBritanska nada za četvrto mjesto na listi osvojenih medalja na Olimpijskim igrama u Londonu 2012. godine, mogla bi biti osujećena, zbog nedovoljnog broja profesionalnih i stručnih trenera.\nPrema istraživanju koje je napravio univerzitet Louborou, na čelu sa bivšim svjetskim rekorderom na 1.500 m, Stivom Kramom, Velikoj Britaniji je potrebno barem 250.000 trenera koji bi radili sa punim ili sa polovinom radnog vremena.\nIako se u nekim sportovima koji su u Britaniji na visokom nivou, kao što je fudbal, ide u potragu za stranim trenerima, kako na nacionalnom, tako i na klupskom nivou, Kram vjeruje da se u svim sportovim valja okrenuti domaćim trenerskim snagama.\n"Rezultati istraživanja kažu da se, kada budemo mogli da slomimo kulturu amaterizma u britanskom sportu, možemo boriti i da postanemo najbolji na svijetu”, kazao je Kram i dodao:\n"Sve dok regrutujemo armiju volontera, sa nejasnom vizijom o napretku u karijeri, postojaće tendencija potrage za super obučenim trenerima iz inostranstva koji će odrađivati vrhunske poslove za britanski sport. Ukoliko ne prestanemo odmah da usađujemo endemičnu kulturu volonterstva u britanskom sportu, već sada bi mogli izgubiti trenere koji treba da nas povedu do uspjeha na Olimpijskim igrama u Londonu”, kazao je ovaj bivši atletski rekorder.\nRezultati kažu da oko 70 posto trenera u Britaniji radi volonterski.\nKram dodaje da u Britaniji za taj posao ima previše pouzdanja u “bijele muškarce srednje klase”.\n"Potreban je trener iz okruženja, sa kojim sportista može da se identifikuje.\nMoja ćerka me je više puta, dolazeći sa treninga u atletskom klubu pitala zašto treneri moraju da budu stari. Odgovorio bih – zato što oni imaju vremena da se time bave. Zar to nije tužno?”\nKram je kazao da posao trenera treba napraviti atraktivnijim i kao opciju za pravljenje karijere.\n"Ako ulažete toliki trud tek da bi mogli da živite, a imate sve moguće probleme u životu, što možete stvarno ponuditi?”\nSkorašnji izvještaj iz nacionalnog udruženja trenera postavlja cilj – otvaranje 42.000 novih trenerskih mjesta do 2016. godine, Ali, pomenuti univerzitet smatra da cifra nije prava i pominje neophodnost otvaranja između 16.000 do 233.000 novih plaćenih trenerskih mjesta.\nUkoliko se to ne ostvari, kaže se u izvještaju, to bi moglo da onemogući ljude siromašnijeg porijekla da postanu treneri i da podstakne britanske sportske talente da odu u inostranstvo.\nGolman Dejvid Džejms, koji se još uvijek nada da će biti na listi Fabija Kapela za nacionalni tim, kaže da Britanija ne može da napreduje u mnogim sportovima jer ne investira u trenerski rad.\n“Ukoliko odmah ne profesionalizujemo taj rad, od najnižeg nivoa, do elitnih sportskih zvijezda, i ne izvučemo ljude iz svih slojeva društva, britanski timovi će nastaviti sa postizanjem kratkoročnih rezultata”, kaže on i dodaje:\n“Moramo se ugledati na Italiju, Francusku, Australiju ili Njemačku, zemlje koje su ustanovile jaku trenersku infrastrukturu.”